ZORAN ŽIVKOVIĆ, PREDSJEDNIK NOVE STRANKE I POSLANIK U SKUPŠTINI SRBIJE: Đinđić i licemjerje – Monitor\nZORAN ŽIVKOVIĆ, PREDSJEDNIK NOVE STRANKE I POSLANIK U SKUPŠTINI SRBIJE: Đinđić i licemjerje\nMONITOR: Prošla je još jedna godišnjica od ubistva premijera Zorana Đinđića. Šta nam govori to da niko nije ni tog dana dao informacije o toku istrage u vezi sa političkom pozadinom i drugim okolnostima vezanim za njegovo ubistvo?\nŽIVKOVIĆ: To govori o velikom licemerju. Bilo je degutantno posmatrati čoveka koji je do pre neku godinu stigmatizovao Đinđićev lik i delo i pozivao na medijski linč, kako polaže venac na mestu ubistva, a još degutantnije je njegovo poređenje sa Zoranom. Aleksandar Vučić ni ovaj put nije odustao od svoje melodramske licemerne demagogije. I deo bivših demokrata se svakog 12. marta utrkuje ko će se više i bolje slikati pred njegovim grobom i ispred zgrade Vlade Srbije, a propustili su bar pola decenije da učine bilo šta što bi pospešilo istragu i dovelo do utvrđivanja činjenica. Očigledno je da postoji samo želja za lešinarenjem, ali ne i politička volja, i prethodne i sadašnje vlasti, da se utvrdi politička pozadina ubistva. Ako tu volju nisu imali ni Koštunica, ni Tadić, šta možemo da očekujemo od Vučića? Pre nekoliko meseci sam dobio jasne odgovore iz resora policije i pravosuđa – danas ne postoji ni jedna radna grupa ili pojedinac koji se aktuelno bavi istragom o nalogodavcima atentata na Zorana Đinđića.\nMONITOR: DS je izgleda najveći politički resurs u Srbiji, od nje je nastalo desetak partija. Sta su bile slabe tačke DS iz kojih je stvorena današnja nemoć opozicije u Srbiji?\nŽIVKOVIĆ: Manekenska politika estradne samozaljubljenosti, vođena u DS nakon 2004 donela je kratkotrajne uspehe u dugoročno propadanje stranke. Koketeiranje sa nacionalizmom (stvaranje SNS i pomirenje sa SPS), politika paradoksa ( I Kosovo i EU), rasipanje nacionalnog bogatstva (NIS) , korupcija i nepotizam ogromnih razmera, zloupotreba institucija i političke moći dovela je do poraza 2012. Ta kazna, izrečena i učinjena od strane tradicionalnog, prodemokratskog i proevropskog, biračkog tela DS, potpuno je zaslužena, ali njene posledice su vidljive i danas kada stranku vode neki drugi ljudi. DS mora da pojača svoje aktivnosti koje treba da dovedu do povratka poverenja birača u ukupan demokratski blok. Poslednjih godinu dana taj proces ide u pozitivnom smeru i ja demokratama želim da u tome uspeju.\nMONITOR: Kako razumijete izjave Borisa Tadića da je DS napustio pred izbore jer ste se vi, kroz predizbornu koaliciju vaše Nove stranke sa DS, vratili?\nŽIVKOVIĆ: Naravno da me ne pogađaju besmislene izjave osobe čiji je najveći politički „domet” bilo kumovanje prilikom stvaranja SNS. Pre godinu dana je zabio nož u leđa svojoj stranci dan pred početak izborne kampanje. To je potez sitne i prodane duše i ja za to nikada neću imati razumevanje.\nMONITOR: Kako izaći iz samoblokade opozicije u Srbiji bez koje nema ni deblokiranja njenog demokratskog napredovanja?\nŽIVKOVIĆ: Nova stranka se punom parom priprema za predstojeće lokalne izbore, a nadam se i prevremene republičke i predsedničke. Ne osećamo nikakvu „samoblokadu”, blokadu imamo u parlamentu, u medijima… I protiv toga se borimo svim legitimnim sredstvima i svako ko prati rad parlamenta mora da uoči naš aktivizam. Oštro kritikujemo vlast, ali i svaku kritiku završavamo predlogom kako konkretni problem treba rešiti. Slažem se da se deo opozicije još uvek bavi sama sobom, ali u interesu građana Srbije je da se to što pre okonča.\nMONITOR: Premijer Aleksandar Vučić pokušava da pokrene privredni razvoj, ali je fijasko sa privatizacijom Železare Smederevo pokazao da će to ići teško. Može li se uopšte riješiti problem velikih privrednih kompleksa koji su nastali iz jedne drugačije „političke logike”, a u međuvremenu se nisu prilagodili ni tehnološki razvijali?\nŽIVKOVIĆ: Premijer Aleksandar Vučić godinama govori kako će da pokrene privredni razvoj, ali to nikako da se desi. Fijasko oko privatizacije Železare je očekivan. Ne ulazeći u namere ove vlade, svakim danom nam dokazuju da su nesposobni i da vode pogrešnu ekonomsku politiku. I nakon dovođenja nove uprave u Železaru, očekuju nas novi problemi i skandali. US Steel je jedina koja je uspela da napravi rezultate i pokrene proizvodnju iznad granice isplativosti. Posledice svetske ekonomske krize čine legitimnim pitanje da li je Srbiji uopšte potrebnja železara kada je jasno da nemamo sirovinu, nemamo energente, a nemamo ni tržište. Rešenje za radnike je prekvalifikacija i osposobljavanje za samostalnu delatnost ili zapošljavanje u nekoj novoj fabrici čija bi proizvodnja mogla biti profitabilna. To bi državu oslobodilo finansijske omče oko vrata, a radnicima dalo novu šansu. Veštačko držanje u životu decenijama klinički mrtvih kompanija nikada nije donelo dobro ni državi, ni radnicima.\nMONITOR: Projekat vlade „Beograd na vodi”, ponovo predstavljen na sajmu u Kanu, a čiji objekti se već nude na prodaju građanima, nije prošao verifikaciju struke. Nedavne kiše su blokirale život u Obrenovcu i pokazale da nije urađeno dovoljno da se ovaj dio Beograda zaštiti od reprize nesreće. Kako da to razumijemo?\nŽIVKOVIĆ: Poteze ove vlade i njihove „projekte” ni jedan normalan čovek ne može da razume. Sve jasno ukazuje da se rukovode ličnim interesima i da im je kriminal stil života, pa su takvo ponašanje podigli na državni nivo. „Beograd na vodi” je školski primer bahaćenja i još jedna predstava u kojoj glavnu ulogu igra Vučić, a ulogu dublera poverio je nekom Malom, javnosti poznatom po aferi „plagirani doktorati”. Nova stranka ukazala je na sve nezakonite i protivustavne odluke Vlade i Grada još pre nego što je amaterska maketa prikazana u Geozavodu. Sada se konačno probudila i struka i jasno je da je Predlog o utvrđivanju javnog interesa za eksproprijaciju nepokretnosti radi realizacije ovog projekta neustavan, a troškovi za uređenje građevinskog zemljišta idu na teret građana Srbije. Ovaj „kapitalni” projekat, kako ga karakteriše Vučić, poveren je juče osnovanom preduzeću koje, prema podacima Agencije za privredne registre, nema telefon, e-mail adresu, a nema ni zaposlene… Sa novčanim kapitalom manjim od jednog evra! Da i ova bajka Aleksandra Vučića ima tragikomičan završetak pokazuje i prodaja nepostojećih stanova u nepostojećem „Beogradu na vodi”, remek delu nepostojećeg investitora. Pitanje je samo koje će biti posledice ove prljave igre u kojoj odgovornost snose članovi Vlade koji, makar i ćutanjem, u svemu ovome učestvuju. Što se tiče poplava, ova Vlada ni nakon godinu dana nije saopštila odgovore na najvažnija pitanja, a prvo je pitanje odgovornosti! Ovoj vlasti nije strano da prinosi ljudske žrtve zarad sticanja popularnosti, a alibi za svoje tragične neuspehe i neznanje traži u „višoj sili”.\nVučićeve patološke manipulacije\nMONITOR: Premijer najavljuje velike procese protiv aktera finansijskog kriminala, raspredajući priču o nevjerovatnom uticaju Miroslava Miškovića. Istovremeno Pink emituje intervju sa bjeguncem od pravde, Bogoljubom Karićem, čija partija je dio vladajuće koalicije. Stanko Subotić je prvostepeno oslobođen optužbi .. . Nastavlja li ova vlada sa manirom „naših” i „vaših” tajkuna i ima li spasa od tako uhodanog sistema?\nŽIVKOVIĆ: To je sve posledica Vučićevih patoloških manipulacija. Kada pročešljate gotovo sve koalicione partnere SNS-a, a i osnivače ove stranke, naići ćete na ljude prljavih biografija, ljude kojima je zbog ozbiljnih prestupa mesto iza rešetaka, sitne prevarante,lažne doktore nauka, šampione u stranačkim preletanjima… Ironija je da su takvi ljudi danas delegirani da se bore protiv korupcije i kriminala.Mišković je postao predmet manipulacije zarad populističkih ciljeva Aleksandra Vučića, jer postoje dokazi da je ovaj, kako ga Vučić naziva, „veliki mafijaški bos” učestvovao u finansiranju naprednjaka, a postoje i mnoge njihove zajedničke fotografije gde nam srdačni osmesi ukazuju na jedno divno prijateljstvo. Treba preispitati Miškovićevo poslovanje, ali i načine finansiranja svih političkih partija u Srbiji i u kakvim su vezama bili sa tajkunima…\nSkupština gubi smisao\nMONITOR: U parlamentu je „uzbudljivo” gotovo kao 90-ih. Parlamentarna većina ne mari ni za slobode govora i izražavanja, ni za zahtjeve nezavisnih institucija. Na koga građani onda mogu da računaju?\nŽIVKOVIĆ: Građani na izborima odlučuju o tome, a greške se skupo plaćaju. Tako sada u parlamentu imamo radikale u evropejskom ruhu čiji način razmišljanja nije drugačiji od onog kada su bili potrčci Vojislava Šešelja i Slobodana Miloševića. Njihova vizija nikada nije bila i neće biti normalana i moderna Srbija u sastavu Evrope. Siguran sam da parlamentarnoj većini takva Srbija i ne odgovara. Poslanici koalicije okupljene oko SNS su samo produžena ruka Vučićevoj autokratskoj vladavini. Donose se protivustavni zakoni, bez javne rasprave, bez kvalitetne skupštinske diskusije, po pravilu po hitnom postupku, vrlo često sa lažnim opravdanjem „da to EU traži od nas”. Opozicija se ućutkuje isključivanjem mikrofona, vređa primitivnim ponašanjem, kažnjava novčano i zabranom prisustvovanja sednicama, omalovažava se rad nezavisnih institucija, krše se ustavom zagarantovana prava… U takvoj atmosferi skupština je izgubila i svoj smisao, ali i svoju važnu ulogu. Što se naših istomišljenika tiče, mogu da budu uvereni da mogu da računaju na poslanike Nove stranke, jer ćemo se dosledno i energično boriti protiv loših odluka koje ovu zemlju vode u propast.\nMIODRAG LEKIĆ, DEMOS: Proces usitnjavanja opozicije je privremen\nKATARINA ŠVABIĆ, UMJETNICA: Prepuštanje procesu


Obavještenje navijačima о uslovima za prisustvo utakmicama „FIFA Kup Konfederacija 2017” koje će biti odigrane u Rusiji od 17.06.2017. do 02.07.2017. godine i obavezi pribavljanja „FAN ID” kartica – Ambasada BiH Moskva\nObavještenje navijačima о uslovima za prisustvo utakmicama „FIFA Kup Konfederacija 2017” koje će biti odigrane u Rusiji od 17.06.2017. do 02.07.2017. godine i obavezi pribavljanja „FAN ID” kartica\nPosted By: admin_v 23/06/2017\nObavještenje navijačima o uslovima za prisustvo utakmicama takmičenja „FIFA Kup Konfederacija 2017” koje će biti odigrane u Rusiji\nod 17.06.2017. do 02.07.2017. i o obavezi pribavljanja „FAN ID” kartice\nFAN ID kartica je personalizirana kartica za gledaoce i dio je sistema za identifikaciju fudbalskih navijača, kreirana za „FIFA Kup Konfederacija 2017”. Ova kartica će biti izdata svakom gledaocu koji kupi ulaznicu za fudbalske utakmice. Gledalac treba da ispuni formular na sljedećoj internet stranici http://www.fan-id.ru ili da završi proces registracije u Centru za distribuciju FAN ID kartica. U ovom Centru gledalac može dobiti FAN ID karticu, koja će zajedno sa ulaznicom obezbjediti nesmetan i brz prolazak na stadionima.\nFAN ID kartica je personalizirana, plastificirana kartica koja sadrži ime nosioca kartice, izdaje se jednom za svakog fudbalskog navijača i besplatna je. Stranim državljanima i licima bez državljanstva, FAN ID kartica daje pravo da posjete Rusiju bez vize u periodu od 10 dana prije datuma odigravanja prve utakmice ovog Kupa do 10 dana nakon datuma odigravanja posljednje utakmice. Imaoci FAN ID kartice koji posjeduju ulaznicu za utakmicu takođe će imati mogućnost besplatnog putovanja željeznicom na utakmice između gradova domaćina.\nStranim državljanima će biti omogućen ulazak na teritoriju Ruske Federacije bez vize počevši 72 sata prije odigravanja prve utakmice i zaključno sa danom odigravanja posljednje utakmice, uz korištenje FAN ID kartice u elektronskoj formi, koja će biti poslata elektronskom poštom u PDF formatu kako bi je mogli odštampati u A4 formatu.\nFAN ID karticu u elektronskoj formi mogu koristiti samo strani državljani za ulazak u navedenom periodu. FAN ID kartica u elektronskoj formi ne daje pravo ulaska na stadion, besplatan prevoz željeznicom niti pravo izlaska sa teritorije Ruske Federacije.\nU ovim slučajevima strani gledalac treba preuzeti FAN ID karticu u papirnoj formi u jednom od najbližih Centara za distribuciju FAN ID kartica.\nDa bi se gledaocima omogućila ugodna posjeta Ruskoj Federaciji u periodu održavanja „FIFA Kup Konfederacija 2017”, preporučuje se da unaprijed pribave plastificiranu FAN ID karticu.\nCentri za distribuciju FAN ID kartica otvoreni su u decembru 2016. godine u svim gradovima domaćinima „FIFA Kup Konfederacija 2017”, odnosno u Moskvi, Sankt Peterburgu, Sočiju i Kazanju, a FAN ID kartice za „FIFA Kup Konfederacija 2017” izdaju se od 01. februara 2017.\nNapomena: Za detaljnije informacije u vezi boravka u Ruskoj Federaciji tokom održavanja takmičenja „FIFA Kup Konfederacija 2017”, molimo da se obratite Ambasadi Ruske Federacije u Sarajevu.\nPrema informaciji sa zvanične web stranice Ministarstva unutrašnjih poslova Ruske Federacije: https://77.мвд.рф/news/item/10378987, svi stranci koji dolaze u Rusku Federaciju u periodu održavanja „FIFA Kup Konfederacija 2017” boravak su dužni prijaviti u roku od 24 sata.


Juče 15 novih slučajeva infekcije korona virusom\nŠtab za vanredne situacije Opštine Pećinci saopštio je danas da broj novozaraženih na teritoriji naše opštine i dalje raste. Zbog povećanog broja pacijenata koji se poslednjih dana javljaju u kovid ambulantu sa simptomima respiratornih infekcija, pećinački Dom zdravlja povećao je i broj lekarskih ekipa koje rade u kovid ambulanti, a samo tokom jučerašnjeg dana pregledano je ukupno 105 pacijenta od kojih je 15 pacijenata pozitivno na korona virus.\nZbog naglog povećanja broja zaraženih korona virusom na teritoriji naše opštine, Štab za vanredne situacije je u subotu proglasio vanredno stanje, a od danas su na snazi i nove protivepidemijske mere, koje je usvojila Vlada Republike Srbije.\nIz JKP “Sava” apeluju na građane pećinačke opštine da pokažu odgovornost i razumevanje u novonastaloj situaciji i da na sahranama ograniče broj prisutnih na najbližu rodbinu najviše do 30 lica, kao i da poštuju propisan razmak između lica od najmanje dva metra, uz nošenje maski i poštovanje svih propisanih mera zaštite, a posebno da se ne okupljaju na daćama posle sahrane koje predstavljaju veći rizik od širenja infekcije nego sama sahrana.\nIz pećinačkog Štaba još jednom apeluju na građane da se pridržavaju svih propisanih mera zaštite i da budu odgovorni prema sebi, ali i prema drugima.


RTS :: Vučić: Koji je to otrov koji deluje na nacionalnoj osnovi\nPolitika Vučić: Koji je to otrov koji deluje na nacionalnoj osnovi\nčetvrtak, 17. okt 2019, 12:32 -> 14:21\nPredsednik Republike Srbije Aleksandar Vučić primio je danas ministra spoljnih i evropskih poslova Slovačke Republike i predsedavajućeg OEBS-a Miroslava Lajčaka, saopštila je Služba za saradnju s medijima predsednika Republike.\nAleksandar Vučić je izrazio veliku zabrinutost zbog dešavanja na severu Kosova i Metohije i upozorio da Priština jednostranim i provokativnim aktima izaziva napetost i pogoršanje bezbednosne situacije.\nPredsednik Srbije je ministru Lajčaku posebno ukazao na manipulacije sa navodnim trovanjem prilikom prebrojavanja glasačkih listića i to isključivo kosmetskih Albanaca, upitavši koji je to otrov koji deluje na nacionalnoj osnovi i zatraživši da se sprovede sveobuhvatna istraga.\nPredsednik Vučić je izrazio zahvalnost što Slovačka, uprkos pritiscima, istrajava na principijelnom stavu da ne prizna jednostrano proglašenu nezavisnost Kosova.\nImajući u vidu i predsedavanje Slovačke OEBS-u, naglasio je da je veoma važno da ta organizacija sačuva statusno neutralan pristup, posebno u radu njihove Misije na Kosovu i Metohiji, navodi se u saopštenju.\nŠef slovačke diplomatije Lajčak rekao je da je Zapadni Balkan u fokusu predsedavanja Slovačke OEBS-u i da sa velikom pažnjom prati situaciju na Kosovu i Metohiji.\n(petak, 18. okt 2019, 10:28) - anonymous [neregistrovani]\n(petak, 18. okt 2019, 00:02) - Aleksandra [neregistrovani]\n(četvrtak, 17. okt 2019, 14:26) - anonymous [neregistrovani]\n(četvrtak, 17. okt 2019, 14:25) - Veca [neregistrovani]\n(četvrtak, 17. okt 2019, 14:22) - wera [neregistrovani]\n(četvrtak, 17. okt 2019, 14:11) - Zare [neregistrovani]\n(četvrtak, 17. okt 2019, 14:02) - anonymous [neregistrovani]\n(četvrtak, 17. okt 2019, 13:56) - OM [neregistrovani]\n(četvrtak, 17. okt 2019, 13:49) - Рауш [neregistrovani]\n(četvrtak, 17. okt 2019, 13:48) - mira [neregistrovani]


Štrajk upozorenja u "Gorici"\nPočetak/Društvo/Štrajk upozorenja u „Gorici“\nŠtrajk upozorenja u „Gorici“\nUkoliko im do 15. oktobra “Gorica” ne isplati drugi deo avgustovske platu I septembarsku naknadu za prevoz, radnici ovog javnog preduzeća stupiće u generalni štrajk, najavili su danas na štrajku upozorenja. Razlog njihovog nezadovoljstva je, osim plata, I loši uslovi rada kao i finansijsko stanje Gorice.\nRedovna isplata zarada, poboljšanje uslova rada radnika, preispitivanje sistematizacije I preispitivanje rada menadžmenta od strane osnivača – zahtevi su koje su postavili zaposleni u Gorici. Ovo je saopštio predstavnik jednog od sindikata u ovom preduzeću, posle jednočadsovnog đštrajka upozorenja održanog na niškom Novom groblju.\n„Ovo nije politički skup, već skup radnika koji su nezadovoljni radom menadžemtna, neprimanjem plata, blokadom računa firme…„, navodi Rade Rašković, ASNS JKP Gorica.\nRadnici, traže i da kriterijum za ostanak u Gorici, u novoj sistematizaciji radnih mesta bude kvalitet rada. O problemima koje imaju su, navode, razgovarali sa predstavnicima grada.\n„Upravo smo imali sastanak sa većnikom Igorom Vojinovićem i sa našim menadžmentom. Većnik nas je zamolio da se strpimo desetak dana a da će oni pokušati da dođu do rešenja„, navodi Rade Rašković, ASNS JKP Gorica.\nU sindikatu kažu da su rešili da sačekaju da se zaostala dugovanja izmire do 15. Oktobra, a ukoliko se to ne desi – stupiće u generalni štrajk. Do tada, zbog specifičnosti posla, sektor pogrebne usluge ovog jkp radiće bez zastoja.\n„Opravdano upozorenje, ali štrajk preuranjen“\nIz Gradskog veća poručuju da aktivno učestvuju u procesima normalizacije, da su jula 2016. zatekli situaciju sa 9 neisplaćenih zarada, a sve one su u avgustu iste godine bile isplaćene.\n„Najavljeni štrajk doživljavamo kao opravdano upozorenje zaposlenih, zbog novog kašnjenja zarada, ali smatramo da je ovakav postupak preuranjen, jer druga polovina zarade za avgust kasni tek par dana dana. Takođe, najavljeno pokretanje novih tužbi od strane pojedninih zaposlenih, u ovoj fazi, dodatno zabrinjava, jer se na taj način ne ide u susret rešavanju problema, već dodatnom komlikovanju postojeće finansijske situacije u JKP „Gorica“.“, navodi gradski većnik zadužen za komunalna pitanja Igor Vojinović.\nVeće apeluje na sve zaposlene da se uzdrže od pokretanja postupaka prinudne naplate jer u suprotnom, kako navode, lako može da se ponovo dođe u situaciju iz prethodnog perioda, kada je „od 334.000.000 dokapitalizovanih sredstava iz Budžeta Grada, više od polovine otišlo na troškove advokata i izvršitelja“.\nGradsko veće JKP Gorica


Tag / Luka Mitrović / Vesti online\nNovi maler za Luku Mitrovića\nBivši kapiten Crvene zvezde, a sada košarkaš Bamberga Luka Mitrović doživeo je novu povredu zbog koje e morati da pauzira neko vreme.\nŠtimac i Mitrović na Top 10 listi (VIDEO)\nPosle svakog kola Evroliga pravi listu najboljih poteza runde, a među odabranima ovog puta su Vladimir Štimac i Luka Mitrović.\nLuka Mitrović prvi put protiv Zvezde\nOlimpijakos najbliži Stefanu Joviću\nOvu vest preneo je specijalizovani košarkaški portal Sportando, odlično upućen u tržište igrača.\nZvezda u jednom danu zaradila 320.000 evra, ali ostala bez dvojice\nI zvanično je počelo osipanje crveno-belih. Posle Čarlsa Dženkinsa, koji nastavlja karijeru u ruskom Himkiju, Crvena zvezda je saopštila da je kapiten tima Luka Mitrović postao novi košarkaš...\nTrinkijeri produžio i doveo bivšeg košarkaša Partizana\nŽelja pojedinih navijača Crvene zvezde je da ako jednog dana Dejan Radonjić ipak ode iz kluba na njegovo mesto dođe italijsnski stručnjak Andrea Trinkijeri.


Moraju li Makedonci da se izjasne da su Bugari da bi dobili nagradu od EU - 19.06.2019, Sputnik Srbija\nMoraju li Makedonci da se izjasne da su Bugari da bi dobili nagradu od EU\nMakedonija je promenila ime, potpisala niz sporazuma sa Bugarskom i Grčkom, i to mimo volje svojih građana, načinila brojne ustupke albanskoj manjini na štetu... 19.06.2019, Sputnik Srbija\nanalize i mišljenja, evropska unija (eu), balkan, region\n19:19 19.06.2019 (Osveženo: 04:06 26.08.2021)\n© AP Photo / Thanassis StavrakisSlavlje protivnika referenduma na ulicama Skoplja\nMakedonija je promenila ime, potpisala niz sporazuma sa Bugarskom i Grčkom, i to mimo volje svojih građana, načinila brojne ustupke albanskoj manjini na štetu većinskog stanovništva, ali opet nije položila test kod „evropske porodice“. Šta da očekuju ostale države iz EU čekaonice, uključujući i Srbiju?\nSeverna Makedonija nije dobila datum za početak pregovora sa Evropskom unijom, kako je očekivala, već je ta odluka odložena za jesen, tačnije za oktobar. Ako bude i tad...\nPredsednik Evropskog saveta Donald Tusk i predsednik Evropske komisije Žan-Klod Junker, priznali su da je Makedonija učinila sve što se od nje tražilo, ali su ipak makedonskom predsedniku Stevi Pendarovskom i premijeru Zoranu Zaevu morali da objasne da „ za sada nisu sve zemlje EU spremne da donesu odluku o datumu pregovora“.\nDa li je ovo dokaz da, koliko god da je zemlja pokorna, međunarodna zajednica vuče poteze onako kako njoj odgovara?\nŠta će sledeće Brisel da zahteva?\nBranko Đorđevski, politikolog iz Skoplja, kaže da razočarenje u toj zemlji postoji, ali je još gore od toga što se ne zna ni šta će biti u oktobru.\n„Tačno je da veliki broj država smatra da Makedonija treba da počne pregovore, međutim, trebalo je da izjave iz EU budu malo više potkrepljene činjenicama, a ne pukim formulacijama da će se ’EU vratiti na ovo pitanje‘. Šta to u stvari znači?! Vratiće se, a do tada opet može da ispadne neki problem kao što su: neostvarene reforme, neusvojeni zakoni, borba protiv korupcije... To je ono što u ovoj situaciji plaši“, kaže Đorđevski.\nTabla Severne Makedonije\nOčekivalo se, dodaje naš sagovornik, mnogo više od EU, posebno od kada jer je „raspakovan paket“ sa Albanijom, tačnije, od kada se o datumu za pregovore odlučuje samo za Makedoniju.\n„Međutim, i tako samostalno, Makedonija nije tretirana kao što smo očekivali, posebno posle svih ustupaka i popuštanja koje smo napravili u dogovorima sa Grčkom i Bugarskom. Ipak, nadam se da će na jesen taj datum stići, jer, ako se to ne desi, onda će razočaranost, koja sada postoji, postati mnogo veća, a kredibilitet EU u ovom regionu biće još više narušen“, ističe naš sagovornik iz Skoplja.\nNacionalisti će jačati\nĐorđevski napominje da upozorenja, koja se čuju od makedonskih političara, nisu bez osnova, jer izvesno je da će nacionalističke snage ojačati, a ne treba zaboraviti ni da nam slede izbori u Grčkoj, gde će pobediti opozicija, koja je protiv Prespanskog sporazuma.\n„Oni neće davati vetar u leđa ovom dogovoru, nego će tražiti način da blokiraju Makedoniju u pregovorima sa EU. Dakle, ako nema iskrene želje, uvek će se naći razlog za stopiranje evrointegracija. Evo, sad i sa Bugarskom vidite šta se dešava. Otvoreno se šalju političke poruke da, ako se Goce Delčev ne proglasi za Bugarina, onda će oni završiti pregovore u Komisiji za obrazovanje, koja je fundamentalna da bi se ostvario potpisani dogovor sa Makedonijom. Sada dobijamo poruku da će napustiti Komisiju i prekinuti pregovore ako mi ne pristanemo na ovo što traže. Sutra može da stigne i uslov da se mi Makedonci izjasnimo da smo Bugari... Zar ne?!“, pita se Đorđevski.\nAko Makedonija nije zadovoljila kriterijume EU, šta onda mogu da očekuju druge države koje sede u evropskoj čekaonici, uključujući i Srbiju?\nProfesor Pravnog fakulteta Univerziteta u Beogradu dr Bojan Milisavljević kaže da je proces proširenja EU očito zapao u veliki problem i da u naredne dve do tri godine nema namere da se proširuje članstvo.\n„To se vidi u nekoliko slučajeva. Jedan smo mi, drugi, eto, Makedonija, tu su i Crna Gora, Albanija… Stiče se utisak da se države sve više udaljavaju od članstva postavljanjem i ispunjavanjem novih uslova, umesto da mu se približavaju. Iza svega toga stoji politički problem unutar EU koji je u vezi sa Bregzitom i sa drugim pitanjima“, objašnjava dr Milisavljević.\nOn podseća da je i za Srbiju bila procena da će se učlaniti u EU 2025. godine, da bi sada počela sve češće da se pominje 2030. godina.\n„Šta god da se radi u pravnom smislu, politički uslovi se ističu kao glavne prepreke za priključenje. Iza svega stoji nepostojanje iskrene namere EU za proširenjem i to je osnovni problem“, zaključuje naš sagovornik.\nViše članica, uglavnom iz istočnog dela EU, ali i Italija, Austrija i Malta, smatrale su da početak pregovora sa Makedonijom treba da bude odobren, dok izvori u Savetu ministara EU navode da su Francuska, Danska, Holandija i Nemačka prilično uzdržane. Takođe se objašnjava da neki članovi, a posebno Nemačka i Švedska, moraju da dobiju saglasnost svojih nacionalnih parlamenata da započnu pregovore sa određenom zemljom, što zahteva dodatno vreme.


Trivan da odbije procenu uticaja za spalionicu u Vinči - Zelena stranka\nPočetna SaopštenjaTrivan da odbije procenu uticaja za spalionicu u Vinči\nMinistarstvo zaštite životne sredine objavilo je na svom sajtu da je preduzeće Beo Čista Energija podnela na saglasnost Studiju o proceni uticaja na životnu sredinu projekta izgradnje postrojenja za energetsko iskorišćenje komunalnog otpada i deponijskog gasa “Vinča”, kao i Studiju o proceni uticaja na životnu sredinu projekta nove deponije sa pratećim sadržajima na lokaciji Vinča.\nDanas je u Grockoj održana javna rasprava o spalionici otpada i novoj deponiji u Vinči, kao i prezentacija pomenutih studija o proceni uticaja na životnu sredinu.\nPredstavnici Zelene stranke prisustvovali su današnjoj javnoj raspravi.\nProjektna dokumentacija koja je danas prezentovana je preobimna, i većina naših sugrađana ne može da ima jasan uvid u to šta se ovde dešava. Kao stranka kojoj je ekologija jedan od prioriteta, postavili smo pitanja na koja, nažalost, nismo dobili konkretne odgovore.\nŽelimo da istaknemo da se u ovom slučaju radi o klasičnoj spalionici otpada, koja je građanima ulepšano prikazana kao „postrojenje za energetsko iskorišćenje komunalnog otpada i deponijskog gasa“.\nMi u Zelenoj stranci apsolutno se slažemo da je krajnje vreme da Srbija uredi sistem upravljanja otpadom, a Beograd da sanira najveće neuređeno smetlište u Evropi. Međutim, rešenje nije u spaljivanju otpada. Ove tehnologije, koje je Beograd odabrao kao rešenje, u zemljama EU odavno izbacuju iz upotrebe.\nRešenje je u uvođenju reciklaže i ponovne upotrebe otpada.\n„Spalionicama otpada nije mesto u Srbiji. Prioritet treba da bude racionalnije iskorišćenje otpada i izgradnja reciklažnih centara. Spalionice su osim negativnog ekološkog efekta na životnu sredinu i ubedljivo najskuplja tehnologija u preradi otpada. Pitamo: ko će to platiti? Na pitanje koliko će to koštati građane Beograda danas nismo dobili odgovor. Zato Ministarstvo zaštite životne sredine mora da odbije pomenute procene uticaja na životnu sredinu, kao apsolutno neprihvatljive“ istakao je predsednik Zelene stranke, mr Goran Čabradi.\nTeme: Zelena strankaživotna sredinazaštita životne sredineotpadupravljanje otpadom\nVoda je prirodni resurs od javnog interesa i pravo na[...]\nPokret Tvrđava organizuje u subotu, 22. avgusta, od 18h, protest[...]


Helikopterski servis iz Nevesinja transportovao pacijenta u UKC Srpske - Top Portal\nNaslovnica Vijesti Hercegovina Helikopterski servis iz Nevesinja transportovao pacijenta u UKC Srpske\nHelikopterski servis iz Nevesinja transportovao pacijenta u UKC Srpske\nHelikopterski servis Republike Srpske danas je iz bolnice Nevesinje transportovao u Univerzitetski klinički centar Republike Srpske u Banjaluci pacijenta čiji su inicijali M.P. /50/ radi hirurške intervencije na jetri i medicinskog zbrinjavanja, izjavio je Srni direktor ovog servisa Boban Kusturić.\nKusturić je istakao da je vazdušno-medicinski transport izvršen na zahtjev ljekara bolnice Nevesinje, navodeći da je Helikopterski servis u ovoj godini izvršio 12 medicinskih transporta.\nOn je naglasio da je u petak, 15. aprila, iz Bolnice Koševo u Sarajevu transportovano dvogodišnje dijete sa veoma komplikovanom dijagnozom respiratorne insuficijencije i cistične fibroze radi daljeg liječenja.\n– Pripadnici Helikopterskog servisa Republike Srpske sa timom ljekara iz UKC-a Republike Srpske sa ponosom, profesionalno nastavljaju vazdušno-medicinske transporte, obezbjeđujući stanovnicima Republike Srpske i BiH viši nivo medicinskog zbrinjavanja, ali i siguran i brz transport najugroženijih pacijenata svih dobi – rekao je Kusturić.\nPrethodni članakNovi ultimatum: Rusija predlaže ukrajinskim vojnicima da se predaju u što kraćem roku\nNaredni članakBORS pozvao građane da dođu na skup “Sloboda


Pompeo upozorio evropske kompanije: Ne možete da radite i sa nama i sa Iranom - Sputnjik Srbija\n21:55 04.11.2018 (osveženo 22:12 04.11.2018) Preuzmite kraći link\nKompanija iz EU će nakon uvođenja novih američkih akcija protiv Teherana, ne mogu istovremeno da rade na iranskom i američkom tržištu, upozorio je državni sekretar SAD Majk Pompeo.\n„Nećemo dozvoliti evropskim kompanijama da rade i sa SAD i sa Iranom“, rekao je Pompeo televiziji Si-Bi-Es. Pritom, šef Stejt departmenta je naglasio da SAD neće kažnjavati same države za to što njihove kompanije trguju sa Iranom.\nPrema rečima državnog sekretara, poslednjih meseci stotine evropskih kompanija je napustilo Iran, plašeći se američkih sankcija.\n„Čitav svet razume da su sankcije realne i ozbiljne“, dodao je Pomeo. Ograničavajuće mere koje će sutra stupiti na snagu on je nazvao „najsnažnijim sankcijama koje su ikada uvedene Iranu“.\nPritom, državni sekretar je izjavio da Iran, kao odgovor na sankcije, neće nastaviti rad na nuklearnom programu.\n„Siguran sam da Iranci neće doneti takvu odluku“, naglasio je on.


Sajam turizma i ekologije List sredinom septembra - Poslovno Jutro | poslovi.ba\nSajam turizma i ekologije List sredinom septembra\nPandemija koronavirusa promijenila je globalnu ekonomsku sliku. Uticala je na sve sektore, pa i na industriju sajmova koji su skoro svi otkazani. U sajamskoj sezoni koja je trebala početi na proljeće i trajati skoro cijelu godinu održano je tek nekoliko manjih lokalnih sajmova, dok su oni po kojima smo prepoznatljivi redom otkazani.\nIpak, organizatori sajmova se pomalo prilagođavaju novonastaloj situaciji te se počinju pripremati sajmovi uz poštivanje svih epidemioloških mjera. Tako je prije dva dana počeo Sajam šljive u Gradačcu, a za septembar se najavljuje održavanje Sajma List.\nNaime, kako je za Oslobođenje potvrdio direktor Sajma Izet Nuhanović, Organizacioni odbor 18. sajma turizma i ekologije List Lukavac donio je odluku o izmjeni termina održavanja.\n- Prvobitno planirani termin za održavanje sajma 7. maja je zbog pandemije izazvane koronavirusom promijenjen i određen je novi termin od 17. do 19. septembra 2020. godine, istakao je Nuhanović.\nNa sjednici Organizacionog odbora razgovarano je o do sada provedenim aktivnostima na pripremama za Sajam List 2020, a razmatrani su prijedlog sadržaja pratećih manifestacija, promotivne aktivnosti, prezentacije i sve što treba kako bi 18. sajam List bio kvalitetan i na nivou prethodnih godina.\nKako nam je kazao Nuhanović, već se dogovaraju nastup i podrška sa nekoliko bh. gradova, ali i sa zainteresovanim učesnicima iz okruženja.\n- Zbog trenutne situacije ovogodišnji sajam će biti održan u nešto manjem obimu, istakao je Nuhanović.\nPrema njegovim riječima, u narednim danima krenuće se sa pripremom i uređenjem izložbenog prostora, kako bi sve proteklo bez ikakvih problema.\nOrganizatori su najavili da će biti poduzete sve potrebne mjere da se zaštite izlagači i posjetioci.\nČlanovi Organizacionog odbora Sajma planiraju ostvariti što više kontakata sa dosadašnjim i potencijalnim izlagačima iz inostranstva, posebno iz susjednih zemalja i može se očekivati da će i ove godine Sajam, sa predznakom turizma i ekologije, zadržati međunarodni karakter.\nTo je potvrdio i sam Nuhanović, koji nam je kazao da već imaju najave učesnika iz zemalja regije Hrvatske, Srbije i Crne Gore.


Saobraćaj za teretna vozila zabranjen na putu Bor – Zaječar, Zaječar – Negotin, Bor – Žagubica… – Info Centar Juga\nSaobraćaj za teretna vozila zabranjen na putu Bor – Zaječar, Zaječar – Negotin, Bor – Žagubica…\nNa svim prevojima u istočnoj Srbiji zabrana saobraćaja za teretna vozila – OTKAZANI su autobusi do pojedinih zaječarskih sela.\nSaobraćaj se na putevima u Zaječarskom regionu odvija otežano, s obzirom na to da na kolovozu ima i od 5 do 10 centimetara snega. Posebno je otežan autobuski saobraćaj, pa jedan broj autobusa koji saobraćaju do zaječarskih sela, danas nije stigao do svojih odredišta, javlja radio Magnum.\nAutobus koji saobraća do Marinovca i Zagrađa, od jutros je stigao samo do Vratarnice i Vrbice. Jutros nisu otišli autobusi za Lasovo i Planinicu, dok je autobus koji saobraća do Šipikova stigao samo do Halova. Autobus koji saobraća do Trnavaca, stigao je samo do Vražogrnca.\nPrema rečima Milana Milutinovića iz Dežurne službe za održavanje grada i lokalnih puteva, „Štrabag“ Zaječar, putevi se neprekidno čiste ali zbog snega i jakog vetra, na pojedinim deonicama ima snežnog nanosa, pa zbog toga pojedini autobusi danas nisu saobraćali do nekih zaječarskih sela.\nIz Centralnog punkta, Štrabag DOO Beograd – Ogranak PZP, obaveštavaju da je uvedena zabrana kretanja teretnih vozila preko prevoja koje održava ovo preduzeće.\n„S obzirom na to da se na putevima kreću nesavesni vozači teretnih vozila koji ne poseduju zimsku opremu što je u suprotnosti sa postavljenom saobraćajnom signalizacijom, primorani smo da zabranimo kretanje istih preko prevoja koje održava Strabag doo – Ogranak PZP Zaječar“, kažu u ovom preduzeću.\nSaobraćaj za teretna vozila zabranjen je preko prevoja Čestobrodica, Krivovirsko brdo, Valakonjsko brdo, na prevoju Kopito na putu Bor – Zaječar, na prevojima na putu Zaječar – Negotin, na putu Zaječar – Vrška čuka, na Rtnju – na putu Boljevac – Sokobanja, kao i na putu Sokobanja – Knjaževac. Takođe, teretni saobraćaj zabranjen je na i na prilazu Babinom Zubu, na putu Bor – Žagubica, preko Crnog Vrha, kao i na prevoju Popadija, nan putu Klokočevac -Negotin i na Đerdapskoj magistrali.\nProglašena vanredna situacija u Boljevcu i Zaječaru\nRudarsko topioničarski basen Bor kao paradigma srpske borbe za zaštitu životne sredine\nSedmi smrtni slučaj u Srbiji – Preminuo pacijent (48) u Beogradu u bolnici Dragiša Mišović!\nOdržani X sportski susreti dnevnih boravaka dece sa smetnjama u razvoju u Lebanu


Ca-Mg with D+K California Fitness → Prodavnice CaliVita International\nCa-Mg with D+K California Fitness - Prodavnice CaliVita International\nCA-MG sa D+K\nKalcijum, magnezijum, vitamin D3 i K\nZdravlje kostiju, zglobova, zuba, visokog otpornosti\nSavršeno uravnotežena kompozicija kalcijuma, magnezijuma, vitamina D i K u jednom proizvodu. Zahvaljujući ovom sastavu postižemo najbolju apsorpciju i najvažniju upotrebu kalcijuma u našim telima.\nkalcijum sa vitaminom d3 i magnezijumom\nCA-MG sa D+K je preparat koji potpomaže očuvanje zdravog koštanog sistema, normalne funkcije mišića i nervnog sistema, sadrži kalcijum i magnezijum obogaćen vitaminima D3 i K u cilju bolje apsorpcije kalcijuma. Ukoliko želite da razvijete i očuvate odgovarajuću koštanu masu i sprečite ili usporite osteoporozu, preparat CA-MG sa D+K može biti pravo rešenje za Vas!\nCalivita Ca-Mg with D+K - komentari i mišljenja\nProizvod na kosti i zubima\nKupite CA-MG sa D+K - idite u prodavnicu


Izvor: NoviMagazin.rs, 27.Feb.2020, 11:41 (ažurirano 02.Apr.2020.)\nU razgovoru sa kosovskim predsednikom, Pompeo je potvrdio snažno partnerstvo SAD i Kosova ukorenjeno u trajnoj privrženosti zajedničkim vrednostima i američkoj podršci suverenom i nezavisnom Kosovu, saopštila je portparolka državnog >> Pročitaj celu vest na sajtu NoviMagazin.rs << sekretara Morgan Ortagus posle jučerašnjeg sastanka.\nTakođe je, kako je dodala, ohrabrio Kosovo da iskoristi zamah nedavno potpisanih pisama o nameri za uspostavljanje vazdušnih, železničkih i drumskih veza između Prištine i Beograda. On je ukazao i i da očekuje da Kosovo ukine takse na uvoz robe iz Srbije kako bi građani obe zemlje imali maksimalnu ekonomsku i komeracijalnu korist, kao suštinski korak za oživljavanbje pregovora o sveobuhvatnoj normalizaicji odnosa.\nNa sastanku sa Tačijem, Pompeo je čestitao Kosovu na uspešnim demokratskim izborima i formiranju vlade čime se jača važnost vladavine prava i ekonomskog rasta kako bi se obezedio prosperitet Kosova u budućnosti.\nOn je podvukao da SAD i dalje podržavaju Specijalizovana veća za Kosovo koja obavljaju suštinski posao ostvarivanja pravde za žrtve i jačanja valdavine zakona na Kosovu, dodaje se u saopštenju Stej departmenta.\nKako je saopšteno iz kabineta kosovskog predsednika, Tači je na sastanku rekao da će "konačni mirovni sporazum" Kosova i Srbije značiti mir za\nčitavu Juoistočnu Evropu, okretanje prema budućnosti, razvoj i prosperitet.\nOn je rekao i da će Kosovo nastaviti da koordinira svaki korak sa SAD.\nTači se juče u Vašingtonu sastao i sa zamenikom ministra odbrane SAD Dejvidom Norkvistom kome je, kako je saopšteno, preneo zadovoljstvo zbog američke podrške osnivanju vojske Kosova i zatražio povećanje saradnje.\nPosle sastanka s Norkvistom, Tači je na Tviteru napisao da je "za bezbednost i stabilnost regiona ključno da Kosovo uskoro postane članica NATO".\nNorkvist je na Tviteru naveo da američko ministarstvo odbrane "nastavlja da podržava razvoj Bezbednosnih snaga Kosova i napore u cilju normalizacije odnosa Kosova i Srbije".\nRTS: Pompeo očekuje da Priština ukine takse\nVAŠINGTON -- Američki državni sekretar Majk Pompeo preneo je kosovskom predsedniku Hašimu Tačiju da očekuje da Kosovo ukine takse na uvoz robe iz Srbije...Pompeo je to ocenio kao suštinski korak ka oživljavanju pregovora o sveobuhvatnoj normalizaciji odnosa...U razgovoru sa kosovskim predsednikom,...\nIzvor: OkRadio.rs, 27.Feb.2020\nAmerički državni sekretar Majk Pompeo preneo je kosovskom predsedniku Hašimu Tačiju da očekuje da Kosovo ukine takse na uvoz robe iz Srbije kao suštinski korak ka oživljavanju pregovora o sveobuhvatnoj normalizaciji odnosa. U razgovoru sa kosovskim predsednikom, Pompeo je potvrdio snažno partnerstvo...


Kolašinac pred Smederevo 1924: Interesuje nas jedino pobeda (subota, 13.00) - Radio Televizija Novi Pazar\nKolašinac pred Smederevo 1924: Interesuje nas jedino pobeda (subota, 13.00)\nDecember 6, 2019 December 6, 2019 Miljan Minić 283 Views\nTrener fudbalera Novog Pazara Kenan Kolašinac rekao je danas da ga u predstojećoj utakmici sa gostujućim Smederevom 1924, u okviru 23. kola Prve lige Srbije, interesuje jedino pobeda.\n“Posle teške utakmice i briljantne igre protiv Grafičara, malo smo uživali u pobedi. Moramo dati i poslednji atom snage da bismo ostvarili pozitivan rezultat, što nas jedino zanima. Svi su spremni, osim povređenih Dalibora Divca i Filipa Mitrovića”, rekao je Kolašinac.\nSa utakmicom manje, Novi Pazar je 11. na tabeli i ima 29 bodova, dok je Smederevo 1924 na pretposlednjem, 15. mestu sa 15 bodova.\n“Očekujem da ostanemo na pobedničkom koloseku. Trijumf nad ekipom Grafičara pozitivno je uticao na atmosferu. Daćemo sve od sebe da pobedom završimo jesenji deo sezone”, kazao je kapiten Novopazaraca Irfan Vusljanin.\nNovi Pazar i Smederevo 1924 igraće sutra od 13 časova na Gradskom stadionu.\n“Bitno je da smo podigli nivo samopouzdanja, ali u meču sa Smederevom 1924 moramo da potvrdimo bodove osvojene protiv Grafičara. Potrebno je da ponovo izgaramo tokom svih 90 minuta. Pokazali smo da ova ekipa ima kvalitet”, zaključio je fudbaler Pazara Enver Alivodić.\n← Od 1. januara jeftinije usluge i rad izvršitelja\nMuhamed među deset najpopularnijih imena ove godine →


VUČIĆ PORUČIO MIČELU: Možemo da pregovaramo, ali nas nećete ponižavati! | Vesti Dana\nVUČIĆ PORUČIO MIČELU: Možemo da pregovaramo, ali nas nećete ponižavati!\nPredsednik Srbije Aleksandar Vučić rekao je nakon sastanka sa pomoćnikom državnog sekretara SAD Vesom Mičelom da Srbija i SAD imaju različite stavove po pitanju KiM ali da je Mičel saslušao ono što Srbija ima da kaže. Poručio je da Srbija može da prihvati kompromis ali ne i poniženje.\nVUčić i Mičel (Foto: Screenshot)\nVučić je poručio da Srbija može da prihati komprimis o Kosovu i Metohiji ali ne i poniženje.\nMičel je rekao da SAD pozivaju obe strane u kosovskom dijalogu da sprovedu obaveze koje su preuzele.\n„Oprezni smo prema jednostranim rešenjima, ali ovo je vreme u kojem treba da radimo zajedno. Američko partnerstvo sa Srbijom je staro: obeležavamo 100 godina otkako smo stali uz Srbiju i podržali je u borbi u Prvom svetskom ratu“, naveo je on\nO vojsci Kosova\n„Molim sve ljude iz SAD i EU da mi pokažu jedan jedini papir na osnovu kog se formiraju kosovske snage bezbednosti. Takav papir ne postoji i ne može da ga izmisli niko na svetu“, rekao je Vučić, odgovarajući na pitanje novinara o podršci Americi formiranju vojske Kosova.\nKkao je dodao, što se tiče reolucije 1244, ona ne prediviđa albanske snage bezbednosti, nego povratak srpskih snaga.\n„Može da postoji KFOR i niko više“, istako je predsednik Srbije.\n„Pošto Amerika priznaje Kosovo kao nezavisnu državu, mi ne priznajemo i to sam nedvosmisleno rekao gospodinu Mičelu“, dodao je on.\nVes Mičel je u Beograd doputovao sinoć, posle posete Skoplju i Prištini.\nU Beogradu se u utorak sastao sa ministrom spoljnih poslova Ivicom Dačićem kojem je preneo da je Srbija okosnica stabilnosti na Balkanu.\nMičel se jutros sastao i sa premijerkom Anom Brnabić.\nTRAMP PONIZIO TILERSONA: Rekse sada možeš samo da odeš i da jedes…\nNOVA SVETSKA KRIZA: Britanije zatražila vanrednu sednicu UN povodom trovanja špijuna


Lagumdžija: U slučaju ustavnih reformi uključiti oba HDZ-a i SDS – Informer\nLagumdžija: U slučaju ustavnih reformi uključiti oba HDZ-a i SDS\nPredsjednik SDP-a BiH Zlatko Lagumdžija istakao je da bi najfunkcionalnije bilo da Savjet ministara bude sastavljen od dvije entitetske parlamentarne većine, a da u slučaju ustavnih reformi u formiranje vlasti na državnom nivou treba uključiti oba HDZ-a i SDS.\nLagumdžija se danas sastao sa direktorom za zapadni Balkan u Generalnoj direkciji Evropske komisije za proširenje Pjerom Mirelom i vršiocem dužnosti šefa Delegacije EU u BiH Rencom Davidijem.\nNa sastanku je konstatovano da za BiH EU nema alternativu, i da je obaveza kako domaćih političara tako i međunarodnih faktora da zemlja ubrzanim koracima krene ka pridruživanju, saopšteno je iz SDP-a.\nSagovornici su se saglasili i da region jugoistočne Evrope ne može biti stabilan bez integracije BiH u EU i NATO i da rad novog Savjeta ministara primarno mora biti usmjeren ka ispunjavanju uslova za članstvo BiH u Uniji i NATO-u, navodi se u saopštenju.\nLagumdžija je “predstavio dosadašnje uspjehe Vlade FBiH“, ocijenivši rad nove Vlade, najboljim od potpisivanja Dejtonskog sporazuma.\nSplit podiže spomenike Franji Tuđmanu i Ivanu Pavlu II\nMark Webber najbrži na prvom treningu u Silverstonu


O nama – Biogas\nUdruženje Biogas Srbija je nevladino i neprofitno udruženje, osnovano u martu 2012. godine sa ciljem da okupi kompanije koje su planirale izgradnju prvih biogasnih instalacija u Srbiji.\nOsnоvni motiv okupljanja bio je ostvarivanjе ciljeva iz oblasti razvoja i podsticanja proizvodnje i upotrebe biogasa kao obnovljivog izvora energije.\nDanas je Udruženje Biogas Srbija reprezentativno udruženje koje okuplja oko 50 članova, u čijem posedu je preko 30 elektrana na biogas, sa ukupnim instalisanim kapacitetom preko 30 MW, ali i druge institucije i kompanije koje su direktno ili indirektno povezane sa ovom tehnologijom ili planiraju izgradnju biogasnih elektrana. U saradnji sa domaćim i međunarodnim institucijama, Udruženje intenzivno radi na stručnom usavršavanju svojih članova, u segementu korišćenja obnovljivih izvora energije i upravljanju biogas postrojenjima.\nUdruženje Biogas Srbija je aktivni partner nemačkog udruženja Fachverband Biogas e.V. kao i član evropske biogasne asocijacije EBA – European Biogas Association.\nMisija Udruženja Biogas Srbija\nUdruženje se aktivno zalaže, kako za podsticanje proizvodnje biogasa i upotrebe biogasa za proizvodnju energije, tako i za što efikasniju potrošnju energije.\nZnačajno je i zalaganje Udruženja Biogas Srbija za zaštitu interesa zainteresovanih za ulaganje u biogasna postrojenja.\nMisija Udruženja, u ovom segmentu, je da predloži zakonodavcu i izvršnoj vlasti prilagođavanje zakona i Uredbe realnim uslovima u našoj zemlji, kao i da na najbrži i najlakši način izvrši transfer tehnologije u našu zemlju kroz kontatke sa sličnim udruženjima u Evropi i kroz edukaciju zainteresovanih za investiranje u biogas industriju.\nVizija Udruženja Biogas Srbija\nPrimarna vizija je jačanje i stabilizacija biogas sektora u Srbiji, kroz podršku i osnaživanje svojih članova.\nIako je rad na osnaživanju biogas sektora u Srbiji veoma dugotrajan proces, koji podrazumeva mnogo rada, zalaganja i dobro planiranih aktivnosti, Udruženje je u svom dosadašnjem radu učinilo značajne pomake u tom pravcu, istovremeno praveći ambiciozne planove za vreme koje dolazi.\nUdruženje ima jasnu viziju i gleda daleko u budućnost, dok aktivno deluje u sadašnjosti. U cilju ostvarivanja svoje vizije Udruženje radi na jačanju svojih članova, pre svega kroz obezbeđivanje neophodnih informacija i znanja koja su im potrebna u radu.\nNeophodno je istaći da rad na jačanju biogas sektora u Srbiji ne bi bio moguć bez saradnje i podrške resornog ministarstva, kao i javnih preduzeća nadležnih za oblast energetike, ali i institucija koje se bave ekologijom.\nCiljevi Udruženja Biogas Srbija\n1. Proaktivna komunikacija na relaciji članovi – Udruženje\nkao i redovno informisanje članova o novostima, tehnologijama, stručnim skupovima i studijama koje im mogu biti od koristi u radu\n2. Stručno usavršavanja članova\nu segmentu korišćenja obnovljivih izvora energije, i upravljanju biogas postrojenjima, u saradnji sa domaćim i međunarodnim institucijama\n3. Puna podrška članovima\nu saradnji sa nadležnim institucijama Republike Srbije\n4. Prenošenje iskustva\nkoje poseduju kompanije čija postrojenja već rade, novim članovima koji planiraju da grade postrojenja\n5. Obezbeđivanje kontakata\nneophodnih za poslovanje članova\n6. Konsultacije članova\nu vezi sa odabirom teholoških rešenja, korišćenja sirovina i odabirom modela finansiranja projekta\nAktivnosti koje Udruženje Biogas Srbija preduzima\nu skladu sa postavljenim ciljevima\nOrganizacija seminara, prezentacija, obrazovnih putovanja, kurseva, panel diskusija i konferencija na temu proizvodnje i upotrebe biogasa\nIzdavanje literature i obrazovano orijentisanih dodatnih materijala baziranih na ciljevima i aktivnostima Udruženja\nSaradnja i razmenjivanje znanja u sferi proizvodnje i upotrebe biogasa u Srbiji\nPodsticanje naučnih aktivnosti i istraživanja u sferi proizvodnje i upotrebe biogasa\nPodsticanje odgovornog ponašanja prema životnoj sredini, posebno sa aspekta upotrebe izvora energije prijateljski nastrojenih prema prirodi\nObezbeđivanje neophodnih ljudskih i finansijskih resursa za efikasno delovanje i dostizanje ciljeva\nInformisanje javnosti o novostima u biogas sektoru, kao i upoznavanje javnosti o značaju biogasa sa aspekta zaštite životne sredine\nRazvoj odnosa sa nacionalnim i internacionalnim partnerima\nSaradnja sa univerzitetima, školama, stručnim udruženjima i drugim organizacijama u zemlji i inostranstvu koje se bave podsticanjem proizvodnje i upotrebe biogasa\nDokumentacija Udruženja Biogas


Milorad Dodik hvalio Alkesandra Vučića | Info | EX YU\n29. jul, 06:56\nDodik: Banjaluka više PRIPADA Aleksandru Vučiću nego Bakiru Izetbegoviću 1 Podeli Podeli na facebook Podeli na twitter Podeli na viber Pošalji na mail\n27.02.2020. / 15:50\nČlan Predsedništva BiH i predsednik SNSD-a Milorad Dodik danas je održao konferenciju koju je posvetio hvaljenju predsednika Srbije Aleksandra Vučića."Banjaluka više pripada Aleksandru Vučiću nego Bakiru Izetbegoviću".\nDodik se osvrnuo na jučerašnji sastanak lidera SDA, SBB-a i DF-a Bakira Izetbegovića, Fahrudina Radončića i Željka Komšića navodeći da su poruke nakon sastanka bili napad na RS i sve što je srpsko. "Njihovi napadi su i napadi na Srbiju koja smeta Bakiru Izetbegoviću".\nIstakao je da ovim liderima najviše odgovara nestabilna Srbija i da su zbog toga govorili loše o predsedniku Srbije Aleksandru Vučiću.\nPonovio je mantru da je neko u Srebrenici "pokušao ubiti predsednika Srbije" dodajući kako je Vučić uvek imao državnički stav, odnosno da je radio na očuvanju mira i Dejtonskog mirovnog sporazuma.\nOn je rekao da Republika Srpska ne planira secesiju i da o tome nema govora u ovom entitetu, ali da mnogi u svetu smatraju kako je BiH propala država sa čim se i on slaže.\nDodik je rekao da je mržnja Sarajeva prema Srbiji i RS-u glavni problem, ali i da su Bošnjaci od Srba nasledili Sarajevo i Tuzlu te da bi se sada širili na Banjaluku.\n"Nikada neće ovladati Banjalukom. BiH je podeljena i čine je dva entiteta i tri naroda", kazao je Dodik.\nČlan Predsedništva je izneo tvrdnju kako neko hoće nametnuti islamsko uređenje društva i da se RS tome mora odupreti. Kako kaže, niko neće dozvoliti projekt unitarizacije BiH.\n"Ne pozivamo na rat i sukobe. Secesije nema u dokumentima u RS-u, ali ima naravno razgovora o tome", rekao je Dodik, nakon čega je pričao o liderima Katalonije koji su pokušali odvojiti Kataloniju od Španije, a danas su funkcioneri u Briselu.\n"Ništa što bi ponizilo i osramotilo Srbiju NEĆU PRIHVATITI"\nmilorad dodik republika srpska bosna i hercegovina Aleksandar Vučić\n28.02.2020. / 06:07\nNjemu pripada sve Kućni ljubimcu pa i ti


RTCG - Radio Televizija Crne Gore - Nacionalni javni servis :: Podgorica :: Krađe učestale, sami "hvataju" lopove / print=true\n16. 04. 2018. 09:50 >> 09:50 1\nKrađe učestale, sami "hvataju" lopove\nStanari kompleksa zgrada u Ulici 4. jula u Podgorici, od useljenja muku muče sa krađama, koje posljednih dana postaju učestale.\nKako su nam saopštili stanari kompleksa zgrada Zetagradnje, kulminacija krađa se ogleda i po broju ukradenih bicikala, dječjih trotineta, crijeva od hidranata, djelova sa automobila iz podzemne garaže, ali i po drskosti lopova koji tokom noći ne prezaju da ulaze i u ulaze i šetajući po spratovima pregledaju i uzimaju šta im se sviđa kao u samoposluzi.\nIako svaku krađu uredno prijave, kako kažu stanari, ne postoji nikakva reakcija nadležnih.\n“Jedina reakcija je „nemamo dovoljno ljudi“ i „nemojte oko bicikala da nas gnjavite“, a „naravno podnesite prijavu, ali sjutra na arhivu“. Policija takođe sugeriše da, kad su bicikla u pitanju, da se bivši vlasnici interesuju na stočnom pazaru, gdje se navodno rano ujutro prodaju polovna bicikla, ili „na Tuški put“(?) i pijaci u Tuzima, ali da je mala vjerovatnoća da će se pronaći”, navodi zabrinuti upravnik zgrade Danilo Ivanović, kao i stanari Igor Jovićević i Kerim Međedović.\nU proteklih nekoliko godina, sami stanari su kako kažu “uhvatili dva lopova i predali ih sistemu pravde”, i oni su i osuđeni.\n“Postavlja se pitanje da li je to jedino što preostaje: da se organizuju „noćne straže“, „milicije stanara“, „paravojne formacije“ kao devedesetih, da se građani naoružavaju i da sami preuzimaju u ruke svoju sigurnost i zakon? Za stanare koji su u komunikaciji ovim povodom to je neprihvatljivo, i obratiće se svim naležnim organima da ih zaštite, odnosno tražiti odgovornost. Govori se da do vrijednosti od 150 eura policija i tužilaštvo ne preduzma ništa zbog odredbi Zakona, ali ako bi se sabrala vrijednost ukradenih stvari samo u toku Uskrsa, došli bi do iznosa od 3000 do 4000 eura”, navode stanari.\nOni apeluju na institucije da uvedu red i zaštite imovinu građana.\n17:59 "Demokratija u CG očigledno sahranjena"\n17:50 Iz tekuće rezerve obezbijediti novac za plate u Opštini


RTCG - Radio Televizija Crne Gore - Nacionalni javni servis :: Region :: "Priština pogazila Sporazum iz Vašingtona"\n12. 05. 2022. 12:23 >> 12:22 7\n"Priština pogazila Sporazum iz Vašingtona"\nPredsjednik Srbije Aleksandar Vučić ocijenio je danas da je Priština, zahtjevom za prijem u članstvo Savjeta Evrope, pokazala da je srušila Vašingtonski sporazum i upitao predstavnike međunarodne zajednice zbog čega pozivaju Beograd na razgovore kada "kosovski Albanci sruše sve ono što potpišu".\n"Brutalno su ga pogazili i pregazili, ne sekiraju se ni za šta. Poslije 10 godina gaženja Briselskog sporazuma sada su zgazili i Vašingtonski sporazum, a Rezoluciju 1244 (Savjeta bezbjednosti UN) nikada nijesu ni poštovali", rekao je Vučić.\nVučić je rekao da ne zna da li Priština ima većinu za ispunjenje tog zahtjeva, ali da prosta računica govori da mogu da očekuju oko dvije trećine glasova ukoliko ih podrže samo one zemlje koje priznaju nezavisnost Kosova.\n"Dobili su sada podršku SAD i za ulazak u Partnerstvo za mir. To je pritisak na ovih pet zemalja EU koje ne priznaju nezavisnost i poziv Srbiji da i mi to učinimo. Ali sve to njima ne vrijedi previše ako ne dobiju 'zeleno svjetlo' od Beograda i Srbije", rekao je Vučić.\nOn je rekao da će u petak u 11 časova biti održana sjednica Savjeta za nacionalnu bezbednost, na kojoj će biti razmatrano i to pitanje, ali da on smatra da "Srbija ne treba da bude nervozna već da treba da pokaže da je spremna da pruži snažan odgovor i da se bori i čuva svoju zemlju".\nSrbija Srbija-Kosovo Aleksandar Vučić\n"Odluke iz Prištine donijete da se protjeraju Srbi sa Kosova"\nNa startu turnira Crna Gora protiv Srbije\n29. 06. 2022. 24


RTS :: Volan i alkohol ne idu zajedno\nDruštvo Volan i alkohol ne idu zajedno\nponedeljak, 09. dec 2019, 12:00 -> 12:44\nOd početka godine iz saobraćaja je isključeno više od 42.000 vozača zbog vožnje u alkoholisanom stanju. Stručnjaci kažu da je alkohol, naročito u vreme nastupajućih praznika, jedan od najvećih prouzrokovača nesreća.\nPripadnici Ministarstva unutrašnjih poslova, Uprave saobraćajne policije, u periodu od 9. do 15. decembra, sprovešće pojačanu kontrolu saobraćaja koja će biti usmerena na kontrolu vožnje u alkoholisanom stanju i pod dejstvom psihoaktivnih supstanci.\nMeđu njima više od 1.700 je upravljalo vozilom u stanju potpune alkoholisanosti. Takođe, 350 vozača je isključeno zbog vožnje pod dejstvom psihoaktivnih supstanci.\n"Svakog meseca 180 saobraćajnih nezgoda se dogodi gde su vozači imali preko 1,2 promila alkohola. To je i dalje ogroman broj. Više od 60 vozača mesečno izazove saobraćajnu nezgodu a da je imalo preko dva promila alkohola", kaže Nebojša Arsov, načelnik Saobraćajne policije Srbije.\nStručnjaci takođe kažu da je alkohol, naročito u vreme nastupajućih praznika, jedan od najvećih prouzrokovača nesreća.\nDamir Okanović iz Komiteta za bezbednost saobraćaja kaže da volan i alkohol ne idu zajedno.\n"Puna su groblja, pune su bolnice, zatvori onih koji su smatrali da mogu da voze bolje kada su pijani nego kada su trezni. To je velika zabluda", rekao je Okanović.\nInače, dozvoljeni nivo alkohola u krvi za vozače iznosi 0,2, a kazne su dva puta veće nego ranije. Novčane kazne za vožnju pod dejstvom alkohola iznose od 10.000 do 120.000 dinara, a predviđene su i zatvorske kazne.\n(ponedeljak, 09. dec 2019, 14:00) - Nesa [neregistrovani]\nKako motivisati decu da uče – da li je nagrađivanje dobar metod\nPočasna paljba s deset plotuna povodom Dana Vojske Srbije\nAprilske nagrade dodeljene u Šapcu, Vučiću Povelja počasni građanin


"Nema ovde korone": Tanzanija poriče virus koji kosi zemlju - NOVA portal\nSvet Autor:Ana Tašković19. mar. 202116:36\nPandemija koronavirusa ne jenjava ni posle godinu danu, a gotovo sve države u svetu trude se da restriktivnim merama zaustave opasan virus. Ipak, postoje i one koje negiraju opasnost i u kojima nadležni i dalje tvrde da na njihovoj teritoriji nema Kovida-19. Baš takva zemlja je Tanzanija, u kojoj je sve više mrtvih.\nPreminuo predsednik Tanzanije Džon Magufuli\nGde je predsednik Tanzanije, nema ga 17 dana, a vlasti ćute\nMesecima je vlada Tanzanije insistirala da u ovoj zemlji nema pandemije koronavirusa, tako da planovi za vakcinaciju ovde ne postoje. Novinar BBC-ja Dikens Olivej je razgovarao sa porodicom koja oplakuje smrt oca i supruga, za kojeg se sumnja da je preminuo upravo od ovog virusa. Iako vlasti poriču da tamo postoji pandemija, strah je prisutan, jer je sve više žrtava za koje se pretpostavlja da su preminule od ove zaraze.\nNedelju dana nakon što je Piter (nije njegovo pravo ime) stigao kući sa posla sa suvim kašljem i gubitkom čula ukusa, prebačen je u bolnicu, gde je umro za nekoliko sati. Nije testiran na Kovid-19. Za to vreme vlada Tanzanije, mesecima ne objavljuje podatke o koronavirusu i tvrde da u zemlji nema Kovida-19.\nFoto: Ericky BONIPHACE / AFP / Profimedia\nU ovoj istočnoafričkoj zemlji postoji malo testiranja na koronu, a vakcinacija nije u planu. Gotovo je nemoguće izmeriti stvarni stepen zaraze koronavirusom i samo je malom broju ljudi dozvoljeno da razgovara o tom pitanju, prenosi BBC.\nNedavne izjave su predstavile drugačiju stvarnost od one koju za to vreme žive porodice poput Piterove. Njegova supruga i ostali članovi porodice tiho oplakuju smrt čoveka, za kojeg sumnjaju da je preminuo zbog koronavirusa.\nNekoliko porodica iz Tanzanije je imalo slična iskustva, ali su odlučili da ne govore o tome, plašeći se odmazde vlade.\nBritanska vlada je zabranila ulaz svim putnicama koji dolaze iz Tanzanije, dok je SAD upozorio da se ne ide u tu zemlju zbog koronavirusa.\nSpor oko vakcine\nOd juna prošle godine, kada je sada pokojni predsednik Džon Magufuli proglasio zemlju zonom u kojoj nema Kovida-19, on se tada sa ostalim članovima vlade rugao zaštitnim maskama, sumnjao je da testiranje deluje i zadirkivao je susedne zemlje koje su uvele zdravstvene mere kako bi obizdale virus.\nGospodin Magufuli je takođe upozorio, bez da je pružio ikakve dokaze, da bi vakcine protiv Kovida-19 mogle da budu štetne i umesto toga pozvao je građane Tanzanije da koriste inhalacije na paru i biljne lekove, a sve to nije odobrila Svetska zdravstvena organizacija (SZO).\nNejasno je zašto je pokojni predsednik Tanzanije izrazio takav skepticizam prema vakcinama, ali je nedavno rekao da građani Tanzanije ne bi trebali da se koriste kao zamorčići.\n„Ako je beli čovek mogao da smisli ovu vakcinu, do sada je već mogao da nađe vakcinu i za sidu, rak i tuberulozu“, rekao je svojevremeno Magufuli.\nSZO se sa njegovim stavovima nije slagala.\n„Vakcine deluju i podstičem vladu Tanzanije da se pripremi za kampanju vakcinacije protiv Kovida-19“, rekao je dr Matšidiso Moeti, direktor SZO za Afriku, dodajući da je ta orgnanizacija spremna da podrži zemlju.\nAli ministarka zdravlja Doroti Gvajima je ponovila stav predsednika o vakcinama i dodala da ministarstvo zdravlja ima sopstvenu proceduru kako da prima lekove.\nOna je to ponovila na brifingu za štampu ove nedelje na kojem je zvaničnik demonstrirao kako da se napravi smuti od đumbira, luka, limuna i bibera – piće za koje su rekli da pomaže da se ljudi zaštite od koronavirusa, a da pritom nisu ponudili dokaze.\nMinistarka zdravlja je savetovala ljudima da peru ruke sapunom, da koriste maramice, da koriste biljke, da se hrane zdravo, piju puno vode i da koriste prirodne lekove, a sve to zato što „korona hara susednim zemljama“.\nMedicinski radnici su skeptični prema stavovima vlade.\nDr Gvajima, predsednik i još troje najviših zvaničnika su jedini do sada mogli da daju informacije o koronavirusu u Tanzaniji.\nLideri katoličke crkve su nedavno odlučili da prekinu tišinu i upozorili su javnost da poštuje mere za suzbijanje širenja virusa.\n„Pandemija Kovida-19 nije prošla, virus je još ovde. Ne budimo nepromišljeni, moramo da se zaštitimo, da peremo ruke sapunom i vodom. Takođe moramo da se vratimo maskama“, rekao je biskup Dar es Salam Juda Tadej Ruvaiči.\n„Nosite maske – ne zbog korone“\nAli vlada ne poriče koronu u potpunosti, jer je bilo trenutaka kada je čini se priznala da virus možda postoji u zemlji.\nU januaru, nekoliko dana nakon što je Danska izvestila da su dvojica njenih državljana koji su posetili Tanzaniju testirani pozitivno na koronavirus (i to na južnoafrički soj), pokojni predsednik Magufuli je optužio Tanzanijce koji putuju u inostranstvo za „uvoz nove čudne korone“.\nNakon što je posetio dve bolnice, prof Mabula Mčembe, stalni sekretar u ministarstvu zdravlja, rekao je da pacijenti sa respiratornim problemima pate od hipertenzije, otkazivanja bubrežnih funkcija, astme, ali ne i od koronavirusa.\nKasnije je izjava na Tviteru „da pacijenti primljeni u bolnicu nemaju koronu“, implicirala da postoje neki koji su imali virus.\nOvaj profesor je na vestima podsticao ljude da nose maske, ali „ne zbog korone, kako neki misle, već zbog sprečavanja respiratornih bolesti“.\nJedan od događaja koji je zakomplikovao vladin stav je javno saopštenje opozicione stranke ACT Vazalendo da su jedan od njenih najviših zvaničnika Sef Šarif Hamad i njegova žena testirani pozitivno na koronavirus.\nVlada nije javno komentarisala njegovo stanje.\nOko 21. januara, administratori poznate međunarodne škole povukli su izjavu i izvinili se zbog najave da će škola prestati da nudi učenje uživo za jednu od svojih grupa, nakon što je učenik testiran pozitivno na koronu.\nPovlačenje je usledilo nakon što se uprava sastala sa vladinim vlastima u regionu.\nŠkola je rekla da se kaje zbog „cirkulisanja lažnih informacija“ i da će normalno nastaviti sa radom.\nVlada je ohrabrila taj osećaj da se sve nastavi kao da se ništa ne dešava, a brojne porodice nisu preduzimale mere predostrožnosti kako bi se zaštitile od korone.\nNedostatak opreza većeg dela stanovništva nije iznenađujći jer su sada pokojni predsednik i drugi najviši zvaničnici Vlade, neprestano isticali kako „korone nema“.\nPreminuo predsednik Tanzanije\nPredsednik Tanzanije Džon Magufuli preminuo je u 61. godini, saopštio je sinoć potpredsednik države Samia Suluhu Hasan. Magufuli je preminuo u sredu od komplikacija srčanog oboljenja u bolnici u Dar es Salamu.\nOn se nije pojavljivao u javnosti više od dve nedelje zbog čega su počele da kruže glasine o njegovom zdravlju, prenosi BBC.\nOpozicioni političari su ranije ove nedelje tvrdili da je zaražen koronavirusom, ali to nije potvrđeno.\nDžon Magufuliepidemijakaznekoronakoronaviruslečenjepandemijaporicanjerestriktivne meresmrttanzanijavakcinavakcinacija


Zakazana nova sjednica Skupština grada Bijeljina - Glavna tema biće nacrt budžeta za 2022. godinu - NOVI GLAS\nZakazana nova sjednica Skupština grada Bijeljina – Glavna tema biće nacrt budžeta za 2022. godinu\nSjednica Skupštine grada Bijeljina na kojoj će jedna od tačaka biti nacrt budžeta za 2022. godinu biće održana u srijedu, 8. decembra, najavio je danas predsjednik gradskog parlamenta Aleksandar Đurđević.\n“Na dnevnom redu će, kako sada stoje stvari, biti 16 tačaka. Očekujem da sjednica protekne u konstruktivnom i korektnom tonu”, rekao je Đurđević na konferenciji za novinare nakon međustranačkog sastanka.\nOn je naveo da poslije usvajanja nacrt ide u javnu raspravu, gdje će svi budžetski korisnici i građani imati priliku da daju primjedbe i sugestije na njega.\nĐurđević je istakao da će nakon toga gradsko Odjeljenje za finansije neke primjedbe i sugestije koje budu opravdane uvrstiti, te tražiti saglasnost od Ministarstva finansija, a potom budžet u formi prijedloga dolazi ponovo u Skupštinu, nakon čega bi trebalo da bude usvojen.\nOn je izrazio nadu da će te procedure moći da budu sprovedene do kraja ove kalendarske godine, kako bi Bijeljina u novu godinu ušla sa usvojenim budžetom za 2022, da se ne ide ponovo na privremeno finansiranje.\n“Od ostalih tačaka koje bi mogle da privuku pažnju javnosti svakako je izvještaj o izvršenju budžeta za devet mjeseci ove godine, iz kojeg će se vidjeti kakva je dinamika radova u gradu”, rekao je Đurđević.\nOn je naveo da će pred odbornicima biti i niz odluka imovinskopravnog karaktera, informacije o stanju puteva, stanju u zdravstvenoj zaštiti neosiguranih lica, stanju u kulturi, kao i prijedlog strategije razvoja socijalnog stanovanja u Bijeljini za narednih 10 godina, kao i nacrt džender akcionog plana u Bijeljini 2021-2025. godine.\n“Posljednja tačka, kao i prošli put, jesu prijedlozi Komisije za izbor i imenovanja. Nadam se da će svi ljudi koji su imali najviše bodova na konkursima stupiti na te pozicije kako bi prestao njihov mandat vršioca dužnosti”, rekao je Đurđević.\nĐurđević je izrazio nadu da ovo neće biti posljednja sjednica Skupštine grada u ovoj godini, navodeći da je njegov plan, kao predsjednika gradskog parlamenta, da do 31. decembra bude održano bar još jedno zasjedanje.\nŠef kabineta gradonačelnika Bijeljine Mladen Arsenović rekao je da je proces oko usvajanja budžeta za narednu godinu izuzetno bitan, pogotovo ako je pravovremen.\n“Nadam se da ćemo u narednom periodu imati kvalitetnu diskusiju, prije svega argumentovanu, kada je riječ o raspodjeli finansijskih sredstava”, naveo je Arsenović.\nOn smatra da je bitno da se javnost već sada upozna o tome šta podrazumijeva nacrt budžeta za 2022. godinu.\n“Izdvojio bih to da je planirana subvencija privrednicima za zapošljavanje i nabavku sredstava za proizvodnju, gdje će povećanje biti oko 160.000 KM – to je naš prijedlog i nadam se da će biti usvojen”, naveo je Arsenović i dodao da je prijedlog i povećanje podsticaja za poljoprivredne proizvođače od 119.000 KM.\nOn je napomenuo i da je prijedlog da urbanistička regulacija plana i projektovanja bude povećana za 50.000 KM, što će omogućiti da ne bude “divlje gradnje”.\n“Planirali smo obnavljanje fasada u gradu, za šta je planirano, za početak, oko 80.000 KM”, rekao je Arsenović i dodao da je za zimsku službu planirano izdvajanje dodatnih 100.000 KM zbog toga što je mnogo ulica drugog reda prebačeno u prvi.\nDeveta redovna sjednica Skupštine grada biće održana u skupštinskoj sali u Centru za kulturu, početak je zakazan za 10.00 časova.\nZavršena kampanja ozelenjavanja grada – Bijeljincima podijeljene sadnice\nTRB u Kairu – Prvo predstavljanje “Despota” na svjetskoj sceni (FOTO)


Nova Banka, Press releases , Saradnja Nove banke i MoneyGrama\nSaradnja Nove banke i MoneyGrama\nBrz i siguran transfer novca u Bosnu i Hercegovinu\nNova banka a.d. Banja Luka i globalna kompanija za transfer novca MoneyGram potpisale su ugovor o saradnji, koji po povoljnim uslovima omogućava brz transfer novca širom svijeta. Ovom saradnjom Nova banka i MoneyGram pružaju priliku građanima Bosne i Hercegovine da brzo i sigurno dobiju novac sa 284000 lokacija iz 194 zemlje širom svijeta.\nProces slanja novca je veoma jednostavan. Pošiljalac iz inostranstva uplaćuje novac na lokaciji koja pruža uslugu MoneyGrama. Po uplati dobija osmocifreni referentni broj koji je potrebno da javi osobi koja prima novac. Deset minuta nakon toga primalac može podići novac u najbližoj poslovnici Nove banke.\nNova banka ne naplaćuje proviziju za prijem novca iz inostranstva, jer troškove plaća pošiljalac, a oni zavise od zemlje iz koje se novac šalje. Zbog toga je ova usluga besplatna za primaoca, koji pri tom nije obavezan da ima otvoren račun u Banci. Za podizanje gotovine potrebna je samo lična karta ili drugi identifikacioni dokument sa fotografijom.\nPotpisivanje ugovora sa MoneyGramom je jedan od pokazatelja da Nova banka pored široke lepeze svojih proizvoda, građanima nudi i nove usluge koji garantuju dobar kvalitet i bezbijednost.Ugovorom sa MoneyGramom Nova banka jača poslovanje u oblasti novčanih pošiljki i nastavlja zadovoljavati potrebe svojih klijenata.\nViše informacija građani mogu dobiti u poslovnicama Nove banke ili pozivom na besplatan info telefon 080050011.\nBanja Luka, 21.09.2012. godine\nHome page Media Center Press releases Saradnja Nove banke i MoneyGrama


MILOŠEVIĆ: Poštujemo Čukarički,ali uvereni smo u pobedu\n28. 08. 2021. u 16:58\nPROTIV Čukaričkog završavamo prvi ovosezonski ciklus i to utakmicom protiv vrlo kvalitetnog rivala. Poštujemo ih, novi trener je Saša Ilić, legenda srpskog fudbala, on je uneo dozu sportske drskosti i sigurno će protiv nas biti dodatno motivisani, izjavio je pomoćni trener Crvene zvezde Nebojša Milošević uoči derbija sedmog kola Superlige protiv Čukaričkog.\nMilošević je na konferenciji za medije "zamenio" Zvezdinog šefa stručnog štaba Dejana Stankovića.\n"Uz poštovanje protivniku, imamo naš cilj. U uzlaznoj smo formi, sa entuzijazmom, pozitivnom energijom dočekujemo sutrašnji duel i uvereni smo da ćemo osvojiti tri boda", rekao je Milošević i dodao da zdravstveni bilten u ekipi nije idealan zbog povreda Miloša Degeneka i Aleksandra Dragovića.\nUtakmica između Čukaričkog i Crvene zvezde igra se sutra od 18.55 sati na Banovom brdu.\nSport fudbal FK Crvena zvezda FK Čukarički


Poslastice za sve ljubitelje najnovijih tehnologija\nPočetakŽivotTehnikaRad na kompjuteru\nKompanija Majkrosoft će u okviru jubilarne Sinergije 15 imati svoj kutak, gde će IT entuzijasti, ljubitelji novih tehnologija, kao i svi posetioci imati priliku da se upoznaju sa aktuelnim uređajima sa Windows operativnim sistemom, ali i da provere kako neke od najpopularnijih Majkrosoft aplikacija rade na drugim platformama.\nPod sloganom „Innovate it“, Sinergija 15, najveća konferencija posvećena informaciono-komunikacionim tehnologijama u Jugoistočnoj Evropi, biće otvorena u 21. oktobra u Beogradu i tokom tri dana doneće mnoštvo inovacija iz oblasti novih tehnologija, navodi se u saopštenju Majkrosofta.\nPrvi put otkako se organizuje, Sinergija će otvoriti vrata za publiku koja želi da se upozna sa svim inovacijama iz kompanije Majkrosoft u okviru Microsoft Experience Corner-a koji će biti postavljen u holu Kraun plaza hotela.\nPosebna „poslastica“ za sve posetioce Microsoft Experience Corner-a biće predstavljanje najnovijih, vodećih Lumia modela – 950/950XL, koji su nedavno imali dugo očekivanu svetsku premijeru.\nNajnovija rešenja iz Lumia linije predstavljaju vrhunske modele mobilnih uređaja, osmišljenih tako da imaju svu produktivnost PC-a, ali i neophodnu mobilnost i praktičnost telefona.\nSvi ljubitelji inovacija u domenu gadget-a imaće priliku da isprobaju najbolje od Windows 10 odlika na Lumia 950/950XL modelima, i upoznaju detalje njihovih tehničkih specifikacija.\nMicrosoft Experience Corner biće otvoren besplatno, za sve posetioce, tokom trajanja Sinergije 21. i 22. oktobra od 10 do 18 sati, kao i 23. oktobra od 10 do 15 sati.\nMajkrosoft partneri Gigatron, Asus, Acer i Intel će takođe na ovom prostoru, tokom tri dana Sinergije, izlagati uređaje i predstavljati svoje usluge.\nRuski hakeri koristili greške u „vindouzu”\nMajkrosoftove aplikacije u smartfonima Lenova\nMajkrosoft kupuje LinkedIn?\nIspunila mu se želja: Čovek sa najvećim penisom dobio ponudu za porno filmEvo kako naći bogatog "taticu" (video)Ovo su najčešće bračne iluzijeOvo je najseksi gestŽene u kasnim tridesetim - tetkaste?Anketa


Lista iz snova: CNCO otkrili sa kojim zvezdama žele duet! - Famoza.net\n28/03/2019 28/03/2019 Milica Jovanović\t111928Leave a commenthttps%3A%2F%2Fwww.famoza.net%2Flista-iz-snova-cnco-otkrili-sa-kojim-zvezdama-zele-duet%2FLista+iz+snova%3A+CNCO+otkrili+sa+kojim+zvezdama+%C5%BEele+duet%212019-03-28+11%3A00%3A01Milica+Jovanovi%C4%87https%3A%2F%2Fwww.famoza.net%2F%3Fp%3D111928\nLatinoamerički bend CNCO već nam je dobro poznat po saradnji sa Little Mix na remiksu pesme “Reggaeton Lento” koja je obeležila leto 2017. godine, a Christopher, Richard, Joel, Erick i Zabdiel su u novom intervjuu otkrili da imaju želju da sarađuju sa velikim imenima na britanskoj sceni, među kojima su One Direction i mnoga velika imena!\nCNCO tako ne krije da ima veliki san da sarađuje i sa nekadašnjim članom One Directiona, Zaynom i ističu da bi voleli dase to ostvari što je pre moguće! “Ed Sheeran, Sam Smith, One Direction, Zayn,” nabrajali su oni, gde su nakon spominjanja Zayna konstatovali da bi duet sa njim bio veoma kul! Oni su se osvrnuli i na već postojeći duet, odnosno “Reggaeton Lento” remiks sa Little Mixom za koji ističu da je bio neverovatno iskustvo za njih.\n“To je bilo neverovatno, kul iskustvo zato što je to bila prva pesma koju smo uradili sa stranom na engleskom,” zaključuje jedan od momaka. Momci imaju velike planove i želje, ali verujemo da će ih sigurno ubrzo i ostvariti! Sa kim biste voleli da CNCO sarađuje?\nFoto: Instagram/ CNCO\n“Gorko žali”: Zayn bio prisiljen na duet…\nBTS o novim ciljevima: Rado bismo išli na Grammy…\nPročitajte još Liam Paynu o Zaynovom odnosu prema Harryju: Neki ljudi se prave da su prijatelji a u stvari nisu!\nCNCO One Direction Zayn Malik\nKakvo iznenađenje: Ari zapevala do sad neobjavljenu pesmu na koncertu!\nPravi pop: HRVY predstavio spot za “I Told You So”


Inflacija niska, kurs stabilan otkud onda strah - PKS-RPK Novi Sad\nNarodna banka Srbije poručila je da je obezbedila nisku i stabilnu inflaciju i stabilnost kursa dinara, što nije ostalo neprimećeno kod privrednika, ali da rezultati USAID-ove „Ankete 1.000 preduzeća”, u kojoj su mala preduzeća činila 90 odsto uzorka, otvaraju prostor za analize i neka pitanja.\nObjavljeni rezultati „Ankete 1.000 preduzeća”, u okviru USAID-ovog Projekta za bolje uslove poslovanja, pružaju nove informacije o očekivanjima i stavovima privrednih subjekata, ali otvaraju prostor za dalje analize i neka pitanja, navodi se u saopštenju NBS-a.„Poruka devet od deset privrednika u Srbiji da je tokom 2012. godine glavni problem u njihovom poslovanju bila inflacija je razumljiva. Međutim, ako se sličan stav ponovi i 2015, nakon dve godine niske i stabilne inflacije na nivou od oko dva odsto, logično je zapitati se o čemu se radi”.\nCentralna banka konstatuje da to pitanje opravdava i činjenica da preduzeća, po pravilu, nemaju kašnjenje u sagledavanju trenutnih cenovnih okolnosti, budući da su stalno prisutna na tržištu robe i usluga.„Da li je to odraz još uvek prisutnog ‘straha’ od inflacije, posebno kod daleko najbrojnijih malih preduzeća (90 odsto uzorka)? Takav stav se jedino može pravdati ‘istorijskim razlozima’, ali nasuprot takvom stavu stoje činjenice niske i stabilne inflacije na nivou od oko dva odsto”, dodaje NBS.\nU saopštenju se takođe ukazuje na to da, „iako je relativna stabilnost kursa prisutna protekle tri godine, ocena uticaja kursa je slična, mada samo devet odsto anketiranih izvozi”.Iako će inflaciju i promenljivost kursa teško neko navesti kao faktor svoje konkurentnosti ili profitabilnosti, NBS će, poput drugih centralnih banaka, nastaviti da dosledno objašnjava kretanje inflacije i njenih faktora, kako u proteklom periodu, tako i u budućnosti, kao i to šta preduzima da bi obezbedila nisku i stabilnu inflaciju u srednjem roku.\n„Naša posvećenost održavanju niske inflacije, ipak, nije ostala neprimećena od privrednika. Inflacija i stabilnost kursa oblasti su u kojima je, po njihovoj oceni, zabeležen najznačajniji napredak u 2015. godini”, navodi NBS.\nVažan poslovni ambijent\nNBS je na kraju poručio da će, s uverenjem da je makroekonomska stabilnost bitan faktor poslovnog i investicionog ambijenta, kao i do sada nastaviti da podržava nisku inflaciju svim raspoloživim merama iz svoje nadležnosti.Centralna banka je ubeđena u to da će to privredi otvoriti prostor za povećanje konkurentnosti, proizvodnje i zaposlenosti.


Komora MSPP – Komora malih i srednjih preduzeca i preduzetnika » Vesti\nKomora MSPP u dijalogu sa sindikatima\nKOMORA MSPP u dijalogu sa sindikatima Komora malih i srednjih preduzeća i preduzetnika će učestvovati u forumu sa sindikatom ASNS i predstaviti stavove poslodavaca. Smatramo da samo otvorenim i konstruktivnim dijalogom sa svim učesnicima u privredi Srbije možemo stvoriti bolju...\nKomora u poseti Vladi Republike Srbije i ministru rada, zapošljavanja,boračkih i socijalnih pitanja gospodinu Aleksandru Vulinu\nVladu Republike Srbije i ministra Aleksandra Vulina posetila je delegacija Komore koju su činili predsednik skupštine Žarko Milisavljević, predsednik UO Saša Ristić i član UO Predrag Mihailović. U prijatnom i konstruktivnom razgovoru članovi Komore istakli su niz predloga i...\nUčešće Komore na Konferenciji finansije i kontroling\nU nastavku pogledajte fotografije sa veoma posećene Konferencije Finansije i kontroling u proizvodnim kompanijama održanoj 26.03.2015. godine u Hotelu Life Design u Beogradu u kojoj je Komora bila suorganizator sa Omega consulting teamom. Ovoj konferenciji prisustvovao je veliki...\nPrivredna komora MSPP postala član Saveta za podršku MSPP Grada Novog Sada\nDragi članovi Privredne komore MSPP zadovoljstvo nam je da objavimo da je naša Komora postala član novoformiranog Saveta za podršku malim i srednjim preduzećima i preduzetnicima na teritoriji Grada Novog Sada. Ovim se samo potvrđuju napori i aktivnosti Komore da zauzme zasluženo...\nKonferencija Finansije i kontroling u proizvodnim kompanijama\nPrivredna komora malih i srednjih preduzeća i preduzetnika obezbedila je popust za svoje članove u visini 50% od kotizacije pa je cena učešća na konferenciji 2950,00 dinara ( PDV uključen u cenu). Više informacija možete naći na sajtu http://konferencija.biz


UZROK ZASTOJA U SPROVOĐENjU ODLUKE "SEJDIĆ I FINCI" TRAŽITI U FBiH | SRNA\nUZROK ZASTOJA U SPROVOĐENjU ODLUKE "SEJDIĆ I FINCI" TRAŽITI U FBiH\nISTOČNO SARAJEVO, 3. JANUARA /SRNA/ - Ključni problem i uzrok zastoja u sprovođenju odluke Suda za ljudska prava u Strazburu u predmetu "Sejdić i Finci protiv BiH" treba tražiti u Federaciji BiH /FBiH/, to jest u odnosu političkih subjekata u tom entitetu, izjavio je šef Kluba SNSD-a u Predstavničkom domu Parlamentarne skupštine BiH Staša Košarac.\n"U jednom periodu je sprovođenje odluke Suda za ljudska prava u Strazburu u predmetu `Sejdić i Finci protiv BiH` bila prioritet domaćim političarima. Očigledno da je neki novi pristup Evropske unije postavio sprovođenje ove odluke u neki drugi okvir", rekao je Košarac novinarima u Istočnom Sarajevu.\nOn je napomenuo da su institucije Republike Srpske svoj dio posla davno završile, kao i da za Srpsku sama implementacija te odluke Suda u Strazburu nije bila upitna.\nKošarac je dodao da značajnu dimenziju odgovornosti za postojeće odnose unutar zemlje snose politički subjekti u FBiH.\nKad je riječ o donošenju budžeta u BiH, što je jedan od uslova za nastavak aranžmana sa Međunarodnim monetarnim fondom /MMF/, Košarac je rekao da ne može da prognozira da li će tokom prve polovine januara biti usvojeni budžeti u institucijama BiH.\n"Činjenica je da su institucije Republike Srpske u skladu sa kalendarom i potrebama uradile svoj dio posla i usvojile budžet, što je veoma važno za funkcionisanje i ekonomsku stabilnost. Vidjećemo kakva će biti situacija u Parlamentu FBiH i na nivou zajedničkih institucija", dodao je Košarac.\nKošarac ističe da se ne mogu preuzimati obaveze u Briselu, a da se istovremeno one na domaćem terenu ne implementiraju, što je posebno vidljivo kada je riječ o vlasti na nivou zajedničkih institucija.\n"Postoji potreba da se kroz funkcionisanje i djelovanje kadrova takozvanog Saveza za promjene napravi što je moguće veća šteta Republici Srpskoj", smatra Košarac.\nSavjet Evrope tokom januara razmatra o situaciju u BiH i moguće je da budu uvedene i sankcije jer nije ispoštovano obećanje iz 2013. godine da će biti sprovedena odluka Suda u Strazburu u predmetu `Sejdić i Finci`.\nDržavljani BiH Dervo Sejdić i Jakob Finci su 2006. godine odvojeno podnijeli predstavke zbog nemogućnosti da se kao pripadnici romske, odnosno jevrejske nacionalne manjine kandiduju za članove Doma naroda Parlamentarne skupštine i Predsjedništva BiH, jer Ustav BiH predviđa da se tu mogu kandidovati samo pripadnici srpskog, bošnjačkog ili hrvatskog naroda.\nEvropski sud za ljudska prava je po tužbi Sejdića i Fincija krajem 2009. godine donio presudu kojom je BiH naloženo da iz Ustava i Izbornog zakona eliminiše sporne odredbe.\nČOVIĆ ORBANU: HRVATIMA JE ''OTETA'' POZICIJA ČLANA PREDSJEDNIŠTVA\nMOGERINI: ODLUKA O TAKSAMA UGROŽAVA DIJALOG\nEVROATLANSKE INTEGRACIJE - GLAVNI SPOLJNOPOLITIČKI PRIORITET\nGLASANjE ODGOĐENO, MORA SE SASLUŠATI SJEVERNA IRSKA\nMOGERINI: FORMIRATI VLAST I NASTAVITI REFORME\nODRŽAN PROTEST ZBOG HAPŠENjA MEDOJEVIĆA, NOVI 12. DECEMBRA\nPATRIJARH NA OTVARANjU SKUPA O DOPRINOSU CRKVE ISTORIJI I KULTURI SRBA\nLEDRIJAN: TRAMP DA SE NE MIJEŠA U UNUTRAŠNjA PITANjA FRANCUSKE\nSRNA News Roundup /III/ - December 9, 2018


Nikolić: Srbija je obmanuta – Nadlanu.com\nNikolić: Srbija je obmanuta\nObjavljeno 8. maja 2013. / 21:54:13\nPredsednik Srbije Tomislav Nikolić rekao je, u emisiji Svedok na RTS-u, da “mi, Srbi, treba najpre da se dogovorimo, i da oni (Srbi s KiM) treba da znaju da nisu na cedilu”.\n“Danas imamo sporazum za koji neki Srbi sa severa tvrde da nije dobar, za koji Albanci neki tvrde da nije dobar, za koji danas nismo uspeli da se dogovorimo”, kaže Nikolić uz napomenu da je kosovska strana tražila raspuštanje paralelnih institucija i stvaranje prelaznih, bez učešća Srba.\nSrbija je vojno jača od onoga što ima NATO na Kosovu i Albanci na Kosovu, i može da odbrani Srbe na KiM od nekog pogroma, ali postavlja se pitanje da li bi tada ušli u rat sa NATO, rekao je predsednik Nikolić uz napomenu da Srbija ne može protiv NATO-a, a da je on uvek protiv rata. “Srbija nikog neće da napadne, Srbija nikog neće da ugrozi, sve dok može da razgovara, ali Srbija ne bi mogla da gleda događaje od pre 10 godina”.\n“Danas je sasavim jasno da mi želimo da iskorenimo kriminal i očekujem da u skorije vreme dokažemo građanima Srbije da nećemo da stanemo ni pred jednom preprekom”, rekao je Nikolić.\nevrointegracijekosovo i metohijasrbijatomislav nikolićvlada srbije


Konkurs za "Demofest" se zatvara 15. aprila ~ Mreza Kreativnih Ljudi\nKonkurs za "Demofest" se zatvara 15. aprila\n9.4.16 konkursi, muzika No comments\nKonkurs za nastup na tvrđavi Kastel se zatvara 15. aprila, a organizatori još jednom pozivaju sve demo bendove sa ex-Yu prostora da na vreme pošalju svoje kompozicije uz ostali potreban materijal.\nZainteresovani bendovi se na konkurs za Demofest mogu prijaviti putem zvaničnog sajta festivala www.demofest.org, gde se nalazi elektronska prijava. Sve dokumente je potrebno detaljno ispuniti, te ih zajedno sa dve autorske pesme, fotografijom benda i tekstovima poslati na adresu konkurs@demofest.org.\nProšlogodišnji pobednik Demofesta je grupa Nord iz Rijeke, koja je nedavno objavila video-singl za numeru "Shadows". Nord se trenutno nalazi u studiju gde radi na debitantskom albumu, koji će upravo na Demofestu biti zvanično promovisan, a publika će energične Riječane moći čuti i videti poslednje festivalske večeri.


Kazazović sa Iman Maljić: Nagrade su najbolji motiv za mlade - Klix.ba\nBiH Kazazović sa Iman Maljić: Nagrade su najbolji motiv za mlade\nKazazović sa Iman Maljić: Nagrade su najbolji motiv za mlade\nElvir Kazazović Iman Maljić Danube Art Master\nUčenicu Iman Maljić, pobjednicu međunarodnog Danube Art Master takmičenja koje organizira Međunarodna komisija za zaštitu rijeke Dunav (ICPDR), a koja je osvojila prvo mjesto u Evropi u veoma jakoj konkurenciji, primio je danas ministar za obrazovanje, nauke i mladih Kantona Sarajevo Elvir Kazazović.\nMinistar joj je čestitao na pobjedničkoj instalaciji i kazao da su nagrade najbolji motiv da se mladi bave onim što vole.\n"U konkurenciji od 611 radova iz 11 zemalja, koje pripadaju dunavskom slivu, a na kojem je učestvovalo 1.314 učenika iz 190 škola, moj rad nazvan 'Crni labud' je pobijedio. To je melanholična instalacija crnih kesa u kontrastu sa živim labudom", pojasnila je Maljić.\nOvo je prvi put da je rad iz BiH pobijedio na međunarodnom nivou, u proteklih 11 godina, koliko se organizira takmičenje i otkada je BiH postala potpisnica konvencije o zaštiti rijeke Dunav.\nNa sastanku je bilo riječi i o projektu "Teacher education-strenghtnening partnership between school and parents" iz programa ERASMUS PLUS za koji je Osnovna škola "Aleksa Šantić" dobila podršku Evropske komisije.\nPredstavnici škole kreirali su osnovnu ideju za projekt, koji ima namjeru unaprijediti kvalitete podučavanja i učenje te poboljšati saradnju između učenika i roditelja, koju je zbog inovativnog pristupa odobrila Evropska unija.\nJedan od ciljeva projekta je osnažiti kompetencije nastavnika i u školama u Evropi implementirati "Kutak za roditelje" na osnovu najboljih praksi.\nPodršku projektu dalo je i Ministarstvo za obrazovanje, nauku i mlade Kantona Sarajevo, a ministar je pohvalio napore škole da poboljša obrazovni sistem i rad škole uključivanjem roditelja u obrazovne akcije kao i njihovo učešće u međunarodnim projektima, saopćila je danas Press služba Kantona Sarajevo.


Crno-belim pionirima zlato u Dubrovniku! - Vaterpolo klub Partizan - Sportski Centar Banjica\nNajmlađi vaterpolisti Partizana se sa pobedničkim peharom vraćaju iz Dubrovnika.\nCrno-bela generacija 2004. i mlađi osvojila je najjači klupski turnir na svetu za ovaj uzrast „Tomo Udovičić“, koji je danas završen u Dubrovniku.\nSastav, koji sa klupe vodi Igor Josimović, je u finalu pobedio korčulanski KPK sa 10:7 (1:1, 3:3, 3:1, 3:2) i takmičenje, na kome su učestvovale 22 ekipe iz devet zemalja, završio sa sedam pobeda i samo jednim porazom, u prvom kolu od Posilipa.\nTim sa Korčule je u finalu imao veliku podršku sa tribina, a u bazenu je većim delom meča dominirao Partizan. KPK je poslednji put pripretio kad je na 1.48 pre kraja prišao na 8:7, ali Beograđani su golovima u dva naredna napada osigurali pobedu. Trofej Memorijala “Tomo Udovičić” na Banjicu stiže treći put, jer starije generacije crno-belih dečaka su prethodnih godina dva puta osvajale pobednički pehar na prestižnom turniru..\nZa Partizan su u Dubrovniku igrali: Za Partizan su u Dubrovniku igrali: Mateja Cerović, Mihajlo Janošević 7 golova, Marko Dimitrijević 16, Aleksa Stojadinović 4, Nikola Kojić 3, Veljko Bodiroga 1, Zoran Božović 14, Rastko Jevđović, Neven Čerkez 4, Mihailo Pavlović 12, Mihailo Savić 3, Jovan Budrak, Nemanja Nedović, Pavle Mušikić 4, Andrija Jauković, Ivan Grujić, Marko Jovanović 1, Mladen Milovanović.\nMihajlo Cerović je proglašen za najboljeg golmana turnira.\nSem Partizana Srbiju su predstavljali Vojvodina i Crvena zvezda. Vojvodina je poslednjeg dana u meču za sedmo mesto posle penala pobedila domaći Jug – 9:8 (3:3). Crvena zvezda je zauzela deseto mesto, pošto je u utakmici za devetu poziciju izgubila od francuskog Marselja (6:3)


Razvojna agencija Srbije, koja je zvanično počela da radi 11. januara 2016. godine, za podsticaje investitorima na raspolaganju će imati ukupno osam milijardi dinara, od čega je oko 30 miliona evra za nova ulaganja, izjavila je Predsednica Upravnog odbora novoformirane Agencije, Tamara Jurenić.\nRazvojna agencija Srbije (RAS) osnovana je Zakonom o ulaganjima ("Sl. glasnik RS", br. 89/2015 - dalje: Zakon) koji je stupio na snagu 4. novembra 2015. godine, čime su ugašene Agencija za strana ulaganja i promociju izvoza Srbije (SIEPA) i Nacionalna agencija za regionalni razvoj agencije (NARR).\n- Zvanični početak rada je upis u registar u Privrednom sudu, 11. januara 2016. godine. Pripremna faza traje mesecima, a u završnoj fazi smo preuzeli projekte iz SIEPE i NARR-a - rekla je Jurenićeva.\nOna je istakla da nije bilo mogućnosti za spajanje dve stare agencije, te da je osnivanjem Razvojne agencije na neki način "raskršćeno sa prošlošću".\n- RAS će samo u nekom delu biti 50 odsto najboljeg što su bili NARR i SIEPA. Ostalih 50 odsto će biti novi projekti - navela je Jurenićeva.\nPrema ranijim propisima mogućnost za državne subvencije imale su samo strane kompanije. Zakonom je uvedena mogućnost i za domaće investitore - rekla je Jurenićeva.\nUveden je ekonomski savet čiji će članovi biti direktor Privredne komore Srbije, ministar privrede i direktor RAS-a, koji će raditi proveru svakog predloga koji konkuriše za podsticaje Razvojne agencije.\nIzvor: Vebsajt Blic, 15.01.2016.


Omikron „pokosio“ avio-saobraćaj: Širom sveta do sada otkazano više od 7.000 letova - 26.12.2021, Sputnik Srbija\nBroj letova otkazanih ovog vikenda širom sveta zbog soja omikron virusa korona premašio je 7.000 i očekuje se da će do kraja dana još porasti. 26.12.2021, Sputnik Srbija\nPrema sajtu Flajt Aver, više od 2.800 letova otkazano je u subotu, a oko 2.400 u petak. Do nedelje u podne, širom sveta otkazano je skoro 1.900 letova, a više od 3.000 odloženo.Omikron još nije detektovan u Kini, ali se u toj zemlji takođe primenjuju stroga ograničenja zbog nekoliko slučajeva infekcije delta sojem i kao rezultat te situacije kineske avio-kompanije otkazuju najviše letova u svetu, prenosi RFI.Prema dostupnim podacima, 540 letova je otkazala kompanija „Čajna Istern“, 267 letova kompanija „Er Čajna“, što je četvrtina ukupnog broja letova te kompanije.Kina primenjuje strategiju nulte tolerancije prema koroni i za samo pet dana je 13 miliona ljudi zatvoreno u gradu Sian, u centralnom delu zemlje.Širom sveta se otkazuju hiljade letova tokom božićnog vikenda zbog brzog širenja omikrona varijante korona virusa, a sajt Flajt Aver navodi da je u subotu otkazano skoro 1.000 letova iz i u SAD, a dan ranije 690, preneo je ranije AP.Na sajtu Flajt Aver ne navodi se razlog, međutim kompanije „Delta“, „Junajted“ i „Džet Blu“ saopštile su još u petak da širenje omikrona izaziva probleme sa osobljem što posledično dovodi do otkazivanja letova.Evropske i australijske avio-kompanije su takođe bile primorane da otkazuju svoje letove tokom praznične sezone zbog istih problema i širenja virusa.I u Japanu je otkazano više od 100 domaćih putničkih letova, ali ne zbog pandemije, već zbog velikog snega u severnim i zapadnim delovima zemlje, saopšteno je iz dve najveće japanske avio-kompanije, preneo je Tanjug.\nsvet – ekonomija, saobraćaj i infrastruktura\n© AP Photo / Ronald ZakPrazan aerodrom\nBroj letova otkazanih ovog vikenda širom sveta zbog soja omikron virusa korona premašio je 7.000 i očekuje se da će do kraja dana još porasti.\nPrema sajtu Flajt Aver, više od 2.800 letova otkazano je u subotu, a oko 2.400 u petak. Do nedelje u podne, širom sveta otkazano je skoro 1.900 letova, a više od 3.000 odloženo.\nOmikron još nije detektovan u Kini, ali se u toj zemlji takođe primenjuju stroga ograničenja zbog nekoliko slučajeva infekcije delta sojem i kao rezultat te situacije kineske avio-kompanije otkazuju najviše letova u svetu, prenosi RFI.\nPrema dostupnim podacima, 540 letova je otkazala kompanija „Čajna Istern“, 267 letova kompanija „Er Čajna“, što je četvrtina ukupnog broja letova te kompanije.\nKina primenjuje strategiju nulte tolerancije prema koroni i za samo pet dana je 13 miliona ljudi zatvoreno u gradu Sian, u centralnom delu zemlje.\nOvo je dovelo u veoma tešku situaciju tri glavne kineske avio-kompanije, „Er Čajna“, „Čajna istern“ i „Čajna sautern“, koje su u trećem kvartalu ove godine izgubile više od milijardu evra.\nŠirom sveta se otkazuju hiljade letova tokom božićnog vikenda zbog brzog širenja omikrona varijante korona virusa, a sajt Flajt Aver navodi da je u subotu otkazano skoro 1.000 letova iz i u SAD, a dan ranije 690, preneo je ranije AP.\nNa sajtu Flajt Aver ne navodi se razlog, međutim kompanije „Delta“, „Junajted“ i „Džet Blu“ saopštile su još u petak da širenje omikrona izaziva probleme sa osobljem što posledično dovodi do otkazivanja letova.\nEvropske i australijske avio-kompanije su takođe bile primorane da otkazuju svoje letove tokom praznične sezone zbog istih problema i širenja virusa.\nI u Japanu je otkazano više od 100 domaćih putničkih letova, ali ne zbog pandemije, već zbog velikog snega u severnim i zapadnim delovima zemlje, saopšteno je iz dve najveće japanske avio-kompanije, preneo je Tanjug.\nPoremećaj avio saobraćaja širom sveta, otkazano više od 4.500 letova\n25 Decembar 2021, 08:23


Poljska će primiti više izbeglica, ali ne i ekonomske migrante\nPremijerka Poljske, Eva Kopač izjavila je danas da će Poljska, uz 2.200 izbeglica koliko je već obećala da će primiti u okviru dobrovoljnih kvota, ubrzo odrediti novi broj koji je spremna da primi jer je talas izbeglica očigledno prerastao očekivanja.\n"Danas više ne govorimo o tih 2.200 izbeglica, zato što, uprkos svemu, u Evropu stiže sve više izbeglica i te kvote će ponovo biti razmatrane. Znači, ponovo će se medju evropskim zemljama deliti izbeglice i određivati kvote, i Poljska će sigurno morati da se izjasni", kazala je premijerka u Gdanjsku.\nEva Kopač je naglasila da je Poljska spremna da solidarno pomogne isključivo onima kojima je to zaista potrebno.\n"Ne govorim sada o onima koji traže zemlju u kojoj bi bili ekonomski imigranti, dakle traže bolji posao. Govorim o onima koji zaista rizikuju svoj život i zdravlje u svojim zemljama, u Siriji i Eritreji. To su oni koji se nekada u tragičnim okolnostima premeštaju u Evropu", kazala je Eva Kopač.\nKao i predsednik Poljske Andžej Duda prošle sedmice tokom posete Berlinu, i premijerka je danas upozorila da Poljska mora da ostavi prostor za prihvatanje izbeglica pre svega iz Ukrajine.\nPremijerka nije precizirala koliko bi Poljska ponudila da primi u okviru novih preraspodela izbeglica, samo je kazala da će to biti po meri mogućnosti njene zemlje.


Adnan Šabanović novi član stručnog štaba RK Slavija – Svijet Rukometa\nHome / BiH Rukomet / Premijer liga (M) / Adnan Šabanović novi član stručnog štaba RK Slavija\nAdnan Šabanović novi član stručnog štaba RK Slavija\nRedakcija 2. Novembra 2019.\tPremijer liga (M) 214 Views\nProslavljeni bh rukometaš, nekadašnji reprezentativac BiH i član Atletico Madrida, Adnan Šabanović, novi je trener golmana u RK Slavija iz Istočnog Sarajeva.\n„Prepoznao sam ambicije Slavije i nije mi bilo teško prihvatiti ponudu uprave za saradnju. Radiću sa tri veoma talentovana golmana i cilj mi je unaprijediti njihovu tehniku. Atmosfera u klubu je odlična i uživamo u rezultatima ove sezone” rekao je Šabanović.\nAdnan je igračku karijeru počeo u Krivaji iz Zavidovića, nastupao je za veliki broj BH klubova (tri titule šampiona i tri kupa) a vrhunac karijere je transfer u Atletico Madrid (nekadašnji Ciudad Real). Za reprezentaciju BiH nastupao je 70 puta.


Mihael Milunović na Bečkom Ringturmu - Domino magazin\nIsta slika Mihaela Milunovića na fasadana u Beogradu i Beču\nNaslovna » PopArt » Art » Mihael Milunović na Bečkom Ringturmu\nAko vam je ovog leta jedna od destinacija Beč, prođite obavezno pored Ringturma jer je do septembra ”obučen” u delo našeg umetnika Mihaela Milunovića.\nSlika ”Vizija” slikara Mihaela Milunovića, odabrana je da krasi ove godine najvišu zgradu u istorijskom delu Beča, poznatiju kao Ringturm.\nNaime, po deseti put, zgrada Vienna Insurance grupacije (VIG) Ringturm u Beču, “oblači” se u umetničko delo. Ovog leta, delo srpskog umetnika Mihaela Milunovića – „Vizija“, postavlja planinski masiv u centar austrijske prestonice. Umetničko delo, veličine 4.000 kvadratnih metara, predstavlja kulturni dijalog između Austrije i Srbije. Time se istovremeno naglašava značaj naše države za VIG, koji u Srbiji posluje preko kompanije Wiener Städtische osiguranje. Sa svojih 73 metra visine i 23 sprata, Ringturm je najviša zgrada u istorijskom i turističkom centru Beča.\nPoslovna zgrada VIG Plaza na Novom Beogradu, u kojoj se nalazi centrala kompanije Wiener Städtische Osiguranje, u periodu od 12. do 18. juna takođe je bila ulepšana delom „Vizija”,  a “prekrivanje“ VIG Plaze umetničkim delom početak je dugogodišnjeg društveno odgovornog projekta „Wiener Art“. \nDelo „Vizija“ deo je bogate umetničke kolekcije ove kompanije.\nUmetnost od đubreta sa plaže


O aranžmanu s MMF-om još niko ni ne razmišlja - RTV SLON\nAndrew Jewel, rezidentni predstavnik MMF-a u BiH, za “Nezavisne novine” je samo kratko potvrdio da se na planu novog aranžmana trenutno ne dešava ništa.\n“Mi ne računamo na početak novih pregovora prije održavanja narednih opštih izbora”, rekao je Jewel.\nU Savjetu ministara BiH su nas uputili na Ministarstvo finansija i trezora BiH, naglasivši da su oni zaduženi za ovo pitanje.\nU tom ministarstvu takođe ističu da se ništa ne dešava.\nNaglasili su da se u izbornoj godini do sada obično nisu ni vodili razgovori, te da je na posljednjem sastanaku s misijom bilo riječi samo o pregledu u vezi s pomoći oko kovida.\nStand by aranžmani su zaključivani u periodu između 2008. i 2014. godine i u potpunosti su otplaćeni.\nProduženi aranžman zaključen je 2016. godine u visini od 443 miliona SDR, što iznosi otprilike 560 miliona eura, a povučeno je 127 miliona SDR-a.\nZa otplatu iz ovog aranžmana ostalo je oko 140 miliona eura.\nAranžman brze pomoći zaključen je u aprilu 2020. godine u visini od 265 miliona SDR-a, odnosno 335 miliona eura.\nOtplata za ovaj dug još nije otpočela, tako da, prema podacima Centralne banke BiH, BiH duguje MMF-u 405 miliona eura, ne računajući povučena sredstva prošle godine.\nSljedeći ČlanakMajke Srebrenice protestnom šetnjom daju podršku Ukrajini


Autovesti, Bulevar kralja Aleksandra - opet rekonstrukcija\nVaša lokacija: ... » Vesti » Aktuelno » Bulevar kralja Aleksandra - ...\nBulevar kralja Aleksandra - opet rekonstrukcija\n05. Januar 2010.\nRekonstrukcija duž Bulevara kralja Aleksandra, koja između ostalog podrazumeva i izmeštanje tramvajskih šina u sredinu, trebalo bi da počne da se realizuje najverovatnije u februaru ove godine\nTokom radova ceo Bulevar biće podeljen na četiri deonice na kojima će se raditi istovremeno, ali potpunog zatvaranja za saobraćaj neće biti.\nPrema rečima Radovana Drče, pomoćnika direktora Agencije za investicije, radovi na Bulevaru kralja Aleksandra, na deonici dugoj 2,5 kilometra, biće obimni.\n- Osim obnavljanja tramvajskih šina i kontaktne mreže, predviđena je i izgradnja toplovoda, kompletno obnavljanje vodovodnih, kanalizacionih i drugih instalacija. Šine će duž čitave ulice biti izmeštene u sredinu, a gde god ima mogućnosti urediće se i posebno odvojiti parking prostor – rekao je Drča.\nOn je istakao da će Bulevar dobiti i nov kolovoz i trotoare, a predviđeno je i da se staro i bolesno drveće zameni novim sadnicama.\nDok traju radovi saobraćaj će se u svakom trenutku odvijati u dve trake, tako da potpune obustave neće biti.\nRok za završetak radova na Bulevaru kralja Aleksandra je šest meseci, tako da će se praktično raditi 24 časa dnevno.\nOva rekonstrukcija je deo Projekta obnove Beograda, koji se realizuje od 2005. godine, i koji podrazumeva obnovu 33 kilometra tramvajskih deonica u celom gradu.